
De sfânt' Vasile
Seara Sfântului Vasile
Să vă găsească cu bine
Să fiți cu toți sănătoși
Și la pungă foarte groși
Să dați și la urători
Că suntem de sărbători
Un pahar de băutură
Cu-o strachină de friptură
Și o mămăligă mare
S-ajungă la fiecare
Sărmăluțe-n foi de viță
Unde porcul guiță!
Și-un pahar de țuică fiartă
Deși dușmanul te iartă
Iară pentru prichindei
Ouă kinder câte vrei!
Că așa-i de sfân t'Vasile
Ne simțim cu toții bine
Hai noroc și la mulți ani
Și la pungă gologani!

1 ianuarie 2019
Tradiție
Așchia de trunchi vorbește
Când se zbate printre frunze
Anevoie își găsește
Lumea-ntreagă a pătrunde
Până când se împlinește.
Și atunci ca rămurea
Printre vânturi, printre flori
Crește visând înălțimea
Reușind adeseori.
Astăzi ea la rândul ei
Mare trunchi ce a crescut
Așchia de obicei
Își respectă-al său trecut
Lăsând vremii ceea ce a moștenit.

2 ianuarie 2019
Moș Cocoș
Sunt puțin cam cocoșat
Anu'acesta, am cam întârziat
Am plecat cu Moș Crăciun,
Însă m-a pierdut pe drum!
Și-am rămas dezorientat
Nici ora exactă, nu am mai dat!
Da, dragi copii
Trebuie cu toți a știi
Roșu sunt, la noi se poartă
Barbă am și este albă!
Cu anii eu stau cam prost
Nu-i știu așa pe de rost!
Anul trecut eram mic
Puicele-mi spunea “pitic”
Eu însă fiind blamat, m-am ambiționat
Și-am răspuns, printr-un cântat
Sunt un fel de “Moș Crăciun”
Ce cânt nopțile-n ajun
Așadar, ăsta este al meu dar!
Cucurigu, cucurigu, prezent sunt
La douăsprezece noaptea cânt
Sunt și tânăr și frumos
Un “Moș Crăciun” cocoș!

4 ianuarie 2019
La zebră
Pe un drum din savana africană
La început fără semne de circulație
Fără a băga de seamă
Și lipsit de atenție
Un șofer s-a oprit de teamă!
Drumul era blocat de multe zebre
Care nu plecau din drum
Și atunci el a dat să se întrebe
Trebuie să le fac dreptate chiar acum?!
Și-a luat vopsele alb și negru
În dungi precum la zebre-i desenat
Ca teritoriul lor integru
Ce de mașini să fie respectat!
Până și zebrele, de-atunci respectă
Pe calea lor de-a traversa
Iar pentru oameni a devenit o etichetă
Ce nimeni n-are voie de-a o încălca!
Decât atunci când semnul verde se va afișa!

5 ianuarie 2019
La strungă
Cavalerul “DON” berbec atent
Seara când se-ntorc de la păscut
În al său acompaniament
E urmat de oi în mod plăcut!
Unde trebuie să-ajungă
Ca în fiecare zi din an
Să le mulgă ciobanii strungă
După-un obicei și-un plan.
Strunga e un fel de trecătoare
Comparat cum e la vamă
Stai frumos la mulgătoare
Unde ești luată-n seamă
Și-apoi poți merge-n plimbare!

6 ianuarie 2019
La jurizare
-Jurizăm, jurizăm, sau mi se pare
Dar trebuie să fim obiectivi
Moda este schimbătoare
Ne ia lumea noastră de naivi!
-Ce părere ai de Nușa
Pare-a fi la zi cu moda cățelușa
Și-a pus panglicuță la urechi
Și-o eșarfă la gât, din haine vechi!
-Asta nu contează
Aspectul primează
-Scuză-mă de vocabularul adecvat
Dar sunt un câine emancipat!..

7 ianuarie 2019
Pe scăunel
Am rămas singură-n casă
Și-s la prima întâmplare
Frica-n pace nu mă lasă
Stau aici în apărare!...
Șoarecii-au ieșit la joacă cică
M-aș juca și eu cu ei
Dar mi-e teamă că mă mușcă
Cu toate că-s mititei?!...

8 ianuarie 2019
Vis împlinit
Cerbul, regele pădurii, cu coroana-mpărătească
După-o toamnă-mbelșugată și un dulce boncăit
Stă-n poiana luminoasă, mulțumit și odihnit
Însoțit de-a lui mireasă
Așteptând ca-n primăvară, de un ied a fi-nsoțit!

10 ianuarie 2019
Zimbrul
Fiindcă s-a pierdut de turmă
Într-o iarnă ne-anunțată
Aleargă să-i prindă din urmă
Într-o grabă disperată
Iată-l acum fericit
Prietena lui Zimbroaică
În cale că i-a ieșit
Și prin zăpadă se joacă!

11 ianuarie 2019
Moșia mea
Moșia mea este sufletul
Îl irig cu șoaptele din stele
Plantez sămânța-n inimă cu gândul
Martor îmi este soarele
Iar creierul îmi dă belșugul!
Azi a venit la mine o pasăre bolnavă
Era o biată rândunică
Eu la timonă pilotam o navă
Iar ea rănită era la o aripă!
Eu știu ce-nseamnă să trăiești în criză
Cum marea și furtuna m-au lăsat fără elice
Iar nava a intrat în derivă
Și la navă și la rândunică, vântul a fost complice!
După ce s-a vindecat rândunica
Și-a luat zborul fericită
Ca și cum nu s-a întămplat nimica
Doar a aflat de la sufletul meu cât e de iubită
Iar nava cu elicea nouă a fost pornită!

12 ianuarie 2019
Privește
V-ați uitat pe geam afară
Dis de dimineață
Nu mai e ca astă vară
Peste tot zăpadă gheață!
Am crezut că ne-am mutat
Așa dintr-odată
La vreun pol îndepărtat
Stăpânit de gheață
Dar cocoșii au cântat
De-undeva dintre nămeți
Și-am aflat imediat
Ale noastre dimineți
Scoală copile, privește
Nici în cărți tu nu găsești
O asemenea poveste
În care poți să trăiești!

13 ianuarie 2019
Carul cu boi
Un car cu vreo patru roți
Că rezervă nu avea
De-ți închipuiești să poți
Stătea-n drum și se-ntreba?!
De ce am fost părăsit
Așa pe nepusă masă
Oare unde am greșit?
Vai, memoria mă lasă!
Am și oiște și jug
Și-am fost tras de boi, de cai
Am fost la moară, la plug
Și la nunți în plin alai.
Și acum în plină toamnă
Când roadele-au dat în copt
Nimenea nu mă mai cheamă
Să mă bucur nu mai pot!
Un tractor îngrijorat
Ce n-avea loc ca să treacă
S-a dus și la remorcat
Dându-i semn ca să-nțeleagă!...
Toate-au fost la timpul. lor
Trecând prin griji și nevoi
Timpul amintirilor
Îl găsim doar la muzeu
Celebrul “ Carul cu boi”!
Într-un minunat tablou.

14 ianuarie 2019
Cine-i Eminescu?
Cine-i Eminescu, m-a întrebat
Copilul ce-nvățase-abia alfabetul
Acesta-i primul meu cuvânt ce l-am notat
Și pentru prima dată i-am văzut portretul.
Aș vrea ca să-l cunosc și să-l salut
După privire seamănă cu cerul
Misterios și-nălțător ca un cosmonaut
Se spune că e frate cu Luceafărul.
Precum bine spui tu fătul meu
A fost și el copil ca tine
Și nu voinicul din poveste sau vreun zmeu
Cu har, talent și muncă și-a făcut un nume.
A început cum de la alfabet și tu
Zidind din slove ce nimeni n-a zidit
Urcând colo-ntre stele lângă al său amic
Luceafărul ce pentru-o clipă, aicea pe pământ a strălucit
Astăzi la întrebarea ta îți voi răspunde
Eminescu e poetul nepereche
Cu opera-i nemuritoare ce străpunge
Întregul Univers precum luceafărul el strălucește!

15 ianuarie 2019
Când se naște o carte
Când se naște o carte
Nu e nicicum o întâmplare
Atunci în a vieții cetate
E o mică sărbătoare.
Când se naște o carte
Ea e rodul unei întâmplări
Din viața noastră face parte
Și-i din bucurii și frământări
Când se naște o carte
E mai lumină-ntre copii
Noi bucurii ea le împarte
Și-un arsenal de fantezii.
Când se naște o carte
Cu feți frumoși și cosânzene
Sau cu povești adevărate
În lumea ei vrea să te cheme
Când se naște o carte
E-o sărbătoare-n orice zi
Și un prilej cu totu-aparte
Să știi ce-a fost și ce va fi!

16 ianuarie 2019
Bietul tata
Tata umblă pe ocean
Și privește prin ochean
Făcând ochii-așa de mari
Fiindcă n-are ochelari!
Că i-a furat un delfin
Că să-i dea la un copil
Ce plângea tare pe mal
Că-l pișcau niște țânțari
Nu-i vedea făr' ochelari!....
Și i-a dat delfinu-n dar
I-a dat în dar, i-a dat în dar!
Iară tata supărat
Alți ochelari și-a luat
Și de gât și i-a legat
Cu delfinul s-a-mpăcat
Iară eu m-am bucurat
Și-n ocean iar am intrat!...

17 ianuarie 2019
Bătrânețea
E bine să știi, bătrânețea nu doare
Ea curge însă la deal
Și nu o poți opri, e o stare
Dar pentru orice muritor e-un ideal!
Bătrânețea e un fluviu
Ce-adună în el tot ce curge
Nu există pentru asta un remediu
Orice obstacol îi iese în cale îl străpunge!...
Bătrânețea atunci doare
Când răul îi bate la porți
Și se-așează cu dinții în cale
Și-i taie obezile de la roți!...
Bătrânețea învinge urcând la deal
Dorind s-ajungă în vârful de munte
Da, au spus, bătrânețea e un ideal
Alpinistul din ea câteodată ajunge!...

18 ianuarie 2019
Ștafeta
Iată-ne-așadar contemporani
În arta de a scrie și-a visa
Și vom parcurge împreună ani și ani
Această prietenie mă va onora
Dintr-un Vlăstar, pădure de Copaci
Dintr-un Copac, pădure de Vlăstari
Prin artă tu vei reuși să faci
La rândul tău alți maiștri făurari.
La timpul oportun îți voi preda ștafeta
Atât cât am putut să construieasc
Cu poezia ta în lume, tu să faci naveta
Și pentru astea toate, eu ca bunic îți mulțumesc

19 ianuarie 2019
Glasul oceanului
Poetului copil Alexandru Copaci.
Frumoasă-i viața în Ocean
La, la, la, la, la, la
Ce zi de zi și an de an
La, la, la, la, la, la
Pescuim tot ce dorim
La, la, la, la, la,la
Pe urmă ne odihnim
La la la la la la!
Do, re, mi
Do, re, mi
Cântă și tu dacă știi
Haideți sâ cântăm cu toți
Cântă și tu dacă poți

20 ianuarie 2019
Spaima crocodililor
Pasărea cu cioc de fier
Spaima crocodililor
De-i atacă sigur pier
Îi ciupește, în lumina ochilor
Și-atunci crocodilii mor!...
Bivolul ce traversează
O are ca apărare
Este cea mai bună pază
De vreun crocodil apare!

21 ianuarie 2019
Ninge
Ningi iarnă că ningi frumos
Îmi aduci aminte de copilăria mea
Nu știam pe-atunci că există Cosmos
Și că eu aș putea să am steaua mea!
Ningi iarnă că ningi frumos
Îmi aduci aminte de copilăria mea
Nu știam pe-atunci că există un Făt Frumos
Și un Eminescu în toată lumea asta!
Ningi iarnă că ningi frumos
Îmi aduci aminte de copilăria mea
Oamenii pe-atunci nu aveau mașini și mergeau pe jos
Iar zăpada la-nălțimea mea, cu munlt mă întrecea
Ningi iarnă că ningi frumos și blând
Stau la geam acum și te privesc
Și văd copiii de azi în zăpadă jucând
De când mă știu, copil mă știu și copii să știți că vă iubesc!

22 ianuarie 2019
Iepurașul și copilul
Bazează-te pe mine
A spus iepurașul mustăcind
Unui copil anume
Ce-și căuta o jucărie plângând.
Vrei un ou roșu și cozonac cu nucă?
Vreau calul cu coama de mătasă
Să mă-ncalec pe el și la lună să mă ducă
Și de-acolo să aduc luna aici acasă!
Singurul căluț se pare
Ce aleargă dus de valuri
Este căluțul de mare
Fără să aibă năravuri
Însă-i fără aripioare
Spre lună ca el să zboare
Vezi, coșul cu ouă vrei să-ți dăruiesc?
Sunt iepurașul cu care o să te joci
Altă jucărie nu pot să-ți găsesc
Sărbătorile cu mine o să le petreci!

23 ianuarie 2019
Mareșalul
Sunt mareșalul Ham Ham Ham
Înscăunat prin lupte grele
Seamăn în lume eu nu am
Totu-i marcat prin fapte!
La mine-n cartier
De la un timp mare migrație
Și n-au căzut câinii din cer
Și nici cu vreo relație.
Au fost aduși și basculați
Fiind pericol mare
De mine și cu trupa mea fost-au alungați
Aici n-aveau nici adăpost și nici mâncare!
Și așa ei s-au răsculat
Prin alte părți fără a fi grămadă
Și sunt convins că și-au găsit
Un colț de pâine și o gazdă!
Iar eu ca Mareșal ce sunt
Cu grijă voi veghea
Să-mi apăr satul și acest pământ
Atât cât puterile mă vor ținea!

24 ianuarie 2019
Unirea
Dacă nu acum, atunci când?
Apa întotdeauna trage la matcă
Obstacolele risipind.
Și nu cedează, mereu, mereu încearcă!...
E timpul, a venit timpul reîntregirii
E chemarea, e strigătul neamului
E timpul ce-a fost, ce va fi, ce este
E timpul UNIRII!
E un mare adevăr, nu e poveste!...
Lăsați furtunile din al nostru pahar
Îndoielile și vrajba dintre noi
Ne risipim energiile în zadar
Avem alte cerințe, alte nevoi!
Români, ce trăiți prin vremuri
Prin a ceții istorii
Tălmăciți și răstălmăciți de ei, dușmanii!

E timpul să venim la matca chemării
Să stăm de strajă la vechiul hotar
Acum în acest an, anul UNIRII!

24 ianuarie 2019
Mă mărit
–Mami vreau să mă mărit
Iată-mă-s la coafor și pedichiură
Ochii i-am împodobit
Și-acum mă vopsesc pe gură!
–Da mami, nu-i prea devreme?
Spune căprioara mamă
–Eu când am fost cândva ca tine
Am fost mai cu bună seamă!
–Da, atunci era atunci
Astăzi altă lume este, am dreptate?
Voi trăiați după porunci
Noi suntem în libertate!
–Iată-a venit căpriorul
Viitorul meu drag mire!
–Văd ce mândru e feciorul
Să dăm pădurii de știre!
O să facem nuntă mare
Cu toate animalele
În pădure-i sărbătoare
Cu toți țapii, toate căprioarele!

25 ianuarie 2019
A venit timpul
Am mâinile curate
Și mintea senină
Sunt stăpân în a vieții cetate
Și sufletul mi-e plin de lumină
Totuși mă doare, mă doare
Fie un răsărit
Sau apus de soare
Țara mea, în ce hal oare
Toate acestea te-au găsit?...
Și nu au năvălit hunii
Sau hoardele barbare
Ce-ai noștri nebunii
Ne-au făcut viața o închisoare!
S-a întors adevărul pe dos
O mână de netrebnici
Au dat România la stors
Ei, ai neamului inamici!
Și nimeni și nicăieri
Nu le iese în cale
Sunt căptușiți de puteri
Pe toți ce se opun vor să-i doboare!
N-au teamă de apusul sau răsăritul de soare!
Singura noastră salvare
Este să nu dormim
Să stăm cu speranță, să trăim în așteptare
Națiune, e cazul să ne trezim
Națiune, te doare, te doare?

26 ianuarie 2019
Coala albă
Dedicată numai ție!
Astăzi a venit la mine
Coala albă de hârtie
Vrând să-i scriu o poezie
Să știe de unde vine!
Simplu i-am răspuns, ți-o fac
Te-ai născut dintr-un copac
Care-aici a tot crescut
Până când s-a împlinit
Apoi a venit toporul
Hotărându-i viitorul
Fără milă l-a tăiat
Și-a ajuns prefabricat.
Intrând în tehnologie
Ai ajuns să fii hârtie!
Ți s-a dat forma de coală
Ca să poți merge la școală
Și-uite-așa-i ajuns un nume
Stăpânești întreaga lume.
Fără tine nu se poate
Nici a scrie, nici socoate.
Uite ce-a ieșit din tine
Coală albă de hârtie
Chiar această poezie

27 ianuarie 2019
Cerbul carpatin
M-au încoronat ca rege
În pădurea mea-s stăpân
Și vreau a se înțelege
Că spun drept ceea ce spun!...
Am statut, am și coroană
Din natură și nu pusă
Nu plătesc la nimeni vamă
Simt prezența mea impusă.
Eu sunt Cerbul Carpatin
Sunt celebru, eu sunt starul
Acesta-i al meu destin
Să fiu Cerbul cel de Aur!

28 ianuarie 2019
Mărturisire
Mi s-a dus vorba în lume
Că sunt neagră precum sunt
Nu vă luați după nume
Ci rolul meu pe pământ!
Știu să fiu și drăgălașă
Să-mi pun fundă și costum
Să mă port precum un copil în fașă
Și să-mi văd de al meu drum.
Știu să fiu dulce mămică
Să-mi cresc puii, să-i educ
Fructe, poame și cărniță
De-aia la vânat mă duc!
Vreau copii să înțelegeți
Că nu sunt eu un bau bau
Ci o ființă înțeleaptă
Dacă sunt lăsată-n pace, nu fac rău!
Ia priviți blândețea-n ochi
Parcă aș fi o mireasă
Să nu-mi fie cu deochi
Este că sunt tare frumoasă!...

29 ianuarie 2019
Am onoarea
Elegant, cum vedeți sunt la trei ace
Nu faci un act de cultură
Dacă n-ai o notă-aparte
Nu cu-n șoricel în gură!
Stil, precizie și scop
Nu mai zic vocabularul
Toate-și au la mine-un loc
Mă comport precum mi-i harul!
Da, mi se spune că sunt buhă
Și cânt acel CUCUVAU
Cânt pe note, am măsură
Mulți ar vrea așa ceva, dar de unde talent n-au
Cucuvau, cucuvau, cucuvau!

30 ianuarie 2019
Da
Am fost găsit în pădure de un gospodar
Mama a fost împușcată
Tata, ce să spun, nu am habar!
Am crescut cu copiii laolaltă
Acum copiii crescut-au mari
Ca și mine, cum se vede
Ei sunt harnici, gospodari
Eu am dreptul de-a-mi alege.
Iarna stau unde-am crescut
Cumințel și de gospodar ascult
Vara trăiesc în pădure
Cu grijă și înțelepciune!
Căprioara prietenă și mamă
Mi-a dăruit un ieduț
Cei din sat ne bagă-n seamă
Ca o famile cu un copil drăguț!

31 ianuarie 2019
Regele
–Ia mai puneți pofta-n cui
Pisicuța școlărița, altă variantă nu-i
Stai acolo ia aminte
Colo în cuier cuminte!
Un leu în casă s-ajungă
Face mult de-l ai în pungă
Dacă nu-i în portofel!
Este vai de tine, nu de el!
Povestea acum se schimbă
Dacă leul e în junglă
Acolo-i la el acasă
De te-a prins nu te mai lasă!
–De ce mă port așa, zice el
Pentru că nu-s leul din portofel
Nu cunosc o altă lege
Sunt pe viață ales rege!

2 februarie 2019
Gică
Eu sunt Gică, maimuțică
Zici că-aș fi un zgribulici
Priviți-mă, o figură simpatică
Mă joc cu copiii mici!
Mă joc și cu ursuleții
Iubesc toate animalele
Și fetele și băieții
Și chiar coțofenele!
Dacă sunt așa cum sunt
Am pozat la o pictură
Și-s mândru că-am reușit
Nu vedeți ce coafură?
Ochii, o uzină vie
Radiind căldură, pace
Vreau copiii ca să știe
Că mă joc cu ei, îmi place!

3 februarie 2019
Zebra
Primul semafor aplicat
La trecerea pe o zebră accidentată
A fost ochiul zebrei pe asfalt
Cine nu-l respecta lua amendă!
Fiind ceva nou
Semnul zebrei a fost desenat pe asfalt
Iar ochiul în trei culori pus pe panou
Și de atunci, roșu, galben, verde, a fost respectat
A devenit o obișnuință la traversare, de necontestat!
Pe verde treci, pe roșu ai stopat!

4 februarie 2019
Au măseaua
–Ia spune dragă motănel ce s-a-ntâmplat?
–Azi noapte-am fost la vânătoare-n pivniță
După un șoarece când am plonjat
M-am lovit cu dinții de-o laviță
Și uitați-vă doctore cum m-am umflat!
–Nu-i nimic, ia dă tu bandajul jos
Și miaună să te-aud îndat!
....N-ai nimic motănel, ești teafăr și sănătos!

5 februarie 2019
În casă
Eu sunt Gigel, el e Mitică
Doi pufoși mofturoși
Iară cu a lor mămică
Îi iubesc că sunt tare drăgăstoși!
Ne jucăm cu-n ghem de ață
Toată ziua-l alergăm
Mămica să-mpletim ne-nvață
Însă noi, cap avem!
Peste tot l-am încâlcit
Ne-am prins ghearele în ghem
Stăpâna ne-a liniștit
Și ne-a dat lăptic să bem!

6 februarie 2019
Călare pe timp
Sunt călare pe timp
Îl țin strâns în zăbale
El e calul meu de cursă, mă plimb
Când la deal și când la vale
Și nu vreau să-l schimb.
Da, mă zbat în șa
El se-avântă în galop
Care pe care am vrea
Să ocupăm primul loc
Stă în puterea fiecăruia!
El are ochelari de cal
Nu știe și nu vede altceva
Își plimbă copitele, cum bețele-n țambal
Totuși el e el, dar și eu sunt cineva
Aceasta e epoca mea!
Mai cad, mă mai ridic, nu cedez
Strunesc timpul în zăbală de sângerează
Voi reuși să-l înving, am al meu crez
E șaua vieții de pe el, ce mă salvează
Dar toate acestea, mărturisesc, eu le visez!

9 februarie 2019
Pe acoperiș
Pisicuța Virgulița
Soprană pe-acoperiș
Ce nu-i mai tace gurița
Cu motanul Visarion
Când se-ntâlnesc pe furiș
Amândoi pe-același ton
Fac ravagii-n mod precis!
El tenor și ea soprană
Cu atâta mieunat
Scoate oastea din cazarmă
De nu știi ce s-a-ntâmplat!
Vocile-n cor adunate
Fiecare-n legea lor
S-apucă de mieunate
Toate într-un DO major
Dirijate de motanul Castravete!
Asistența-i o cucuvea
Sus pe horn cântă și ea
Dar nu cânta cucuvau
Cânta și ea miau, miau , miau!

10 februarie 2019
Melancolie
Trenul a plecat din gară
A plecat a câta oară
A pleacat dar de-astădat'
M-a lăsat înlăcrimat!
A plecat cu el și dorul
A plecat ducând amorul
Ce cu-o clipă mai 'nainte
O țineam la piept fierbinte
Trenule, tren de metal
De iubire n-ai habar
Pufăi, scoți aburi pe nas
Nu știi-n urmă ce-a rămas?
Sufletul îngândurat
Inima neavând pace
După cea care-a plecat
Dacă se va mai întoarce?
Trenul pleacă, dar și vine
Tresaltă inima-n mine
Mi-a adus iubirea mea
Și cu ea și dragostea
Trenule, Măria ta!

12 februarie 2019
Mândra mea
La fântăna dorului
La poalele muntelui
În desimea codrului
În cântecul cucului
Te-am văzut în ochi de apă
Unde pasărea se-adapă
Mândruliță, mândră dragă
Te caut de-o viață-ntreagă.
Tu în cale mi-ai ieșit
Cu năframa de argint
În geană de răsărit
Pe covorul înverzit
Ochiul apei s-a mișcat
Și tu mândră ai plecat
Nu știi de-i adevărat
Sau poate eu am visat?
Când acum muncit de dor
La marginea codrilor
La poalele munților
Cu gândul speranțelor
Mândra mea de la izvor!

14 februarie 2019
Tu chitara mea
Soției mele Leonida, De Ziua Îndrăgostiților.
Mi-am luat chitara
Și-am plecat în lumea mare
Mi-am luat chitara
La a muzicii chemare.
Tu dragostea mea
Tu iubita mea
Te caut mereu
Setea sufletului meu!
Unde poți să fii
Liniște în suflet n-am
Dragostea dintâi
Eu și-n vise te chemam.
Mi-am luat chitara
Și-am plecat în lumea mare
Mi-am luat chitara
Cu a muzicii chemare.
Drumurile le-am bătut
Cu chitara după mine
Mările le-am străbătut
Și nu dau nicicum de tine.
Tu dragostea mea
Tu iubita mea
Te caut mereu
Setea sufletului meu!
Am cântat lunii, la stele
Am cântat ursitei mele
Am cântat unde-am umblat
În sfârșit eu te-am aflat
Tu ești muzica mea
Tu ești viața mea!

15 februarie 2019
Zig zaga
Zig, zaga, zaga, zaga
Dacă vrei o ocolești
Dar dai tot în ziga zaga
Și nimic n-o s-o pățești
Că zici zig, răspunde zaga
Și din nou ești zaga zaga
Zig zaga, zaga, zaga
Stai încet și lasă graba
Una este ziga zaga
Zagaaaa!

16 februarie 2019
Mireasa
Am medalion în frunte
Dorința-i să fiu aleasă
Cavalerul să mă-nfrunte
Să mă ceară de mireasă!
Azi am fost la coafor
În bătaia vântului
Și m-am pregătit de zor
Cu-ntâlnirea iubitului!
A nechezat de trei ori înflăcărat
La-ntâlnirea ce-am avut
Și-mpreună am plecat
Într-un loc de noi știut!
Acum ne plimbăm în trei
Cu mânzuțul țintă-n frunte
Mândria familiei
Care știe ca să zburde, să ne-ncânte!

18 februarie 2019
Cocoșul
Cucurigu, cucurigu
Cântă un cocoș în sat
Și nu cântă că e mândru
Ci cântă că e soldat.
Care mereu e la post
De e ziuă, de e noapte
Toate au la el un rost
Face servici la moțate
El anunță miezul nopții
Când dă uliu-n orătănii
Ora-n pragul dimineții
Sau atacuri de dihănii.
Oul dacă face pui
Nu e meritul moțatei
Datorită dumnealui
Care-a fost de ea pe-aproape
Cucurigu, cucurigu
Cântă-ntr-una de răsună
El e soldat, el stăpânul,
Pentru vreme rea sau bună!

19 februarie 2019
Mărturisire
Stă pisica meditează;
–Ce șoareci erau odată
Mi-a spus bunicuța mea
Care la țară trăia!...
Eu la oraș sunt născută
Dar sunt tare abătută.
Peste tot aparatură
Se usucă limba-n gură
Noi pisicile de-aici
Am rămas fără servici
Nu ai tu un ghem de ață
Să te joci cu el prin casă
Alimente nici un fel
Toate sunt în frigider

De te apucă vreun dor
Ți-l stingi la televizor
Dacă stau să mă gândesc logic
Ce se-ntâmplă? E-un dezastru ecologic!

20 februarie 2019
Iat-o, iat-o c-a venit
Primăvara ca un râu
A-nceput din munți să curgă
Iar văzduhul plumburiu
Soarele dă să-l străpungă
Cârduri de cocori sosesc
Despicând ceru-n lumină
Primăvara-o pregătesc
Să-i pună pe cap cunună
Flori, tot felul cochetează
Cu albine, fluturași,
Pițigoii se distrează
Într-un cor de fluierași!
Rândunelele în șoaptă
Cuib la pui își construiesc
Iar Gigel cântecu-și poartă
Prin livezi ce înfloresc.
Primăvară, primăvară
Toți copiii te-ndrăgesc
Primăvară, primăvară
Tare mult eu te iubesc!

13 aprilie 2008
Șapte purici
Șapte purici au plecat
Să vâneze-un elefant
Care le dădea târcoale
Ziua în amiaza mare.
Se plimba de zor pe lac
Și-și făcea baie pe plac
Când Lăbuș se-apropia
Punea trompa și-l stropea
Dară nimeni nu știa
Că Lăbuș în blana sa
Avea șapte musafiri
Cei șapte pureci zglobii.
Șapte luptători de soi
Care-au declarat război
Mărețului elefant
Și au pornit la asalt.
Când elefantul stătea
Și la soare se prăjea
Puricii l-au invadat
Și l-au luat la-nțepat
Tăvălindu-se pe jos
Scărpinându-se vârtos
Elefantul s-a predat
Și de pe lac a plecat.
Iar Lăbuș victorios
Și-a strâns puricii de jos
Și-n blăniță i-a băgat
Bucuros, că lupta a câștigat!
MORALA:
Fireasca constatare
,,Buturuga mică
Răstoarnă carul mare”!

21 februarie 2019
Deschizător de vreme
Tu ghiocel cu firea ta, plăpândă,
Ce-ai reușit să ieși de sub zăpadă,
Din gerul aspru și-a iernii cea flămândă,
Cu soarele ce te-a-ncălzit și dornic să te vadă.
Tu sol al primăverii, cu steagul fluturând a pace,
Ca mugurii ce în curând se vor deschide,
Pe ici și pe colo, natura verde dă să joace,
Și împreună cu gâze și cu păsări, frumosul veți cuprinde!
Cuvine-se a te slăvi, mărite clopoțel de-argint.
Ce-n clinchet fin ne-ai dat de veste,
Că primăvara cea dorită și iubită a sosit.
Ai fost, ești și vei rămâne, eroul din poveste!

22 februarie 2019
Deșteptarea
De pe ochi și-au luat năframa
Munții ce-n noapte-au dormit
Cum în zori s-a ivit geana
Iute, iute s-au trezit
Soarele de după munte
Boț de aur s-a ivit
Noaptea-n hăuri s-o arunce
Soare, bine ai venit!
Bună, bună dimineața
Tu mărețule Susai
Scoală și îți spală fața
Tu voinic, tu pui de crai
Astăzi ai oaspeți de seamă
ȘCOALA VOCII cu artiști
Cu natura de o seamă
Ce sunt veseli și nu triști
Tu i-ai primit cu lumină
Și covorul de zăpadă
Cântec, joc și voie bună
SUSAI, ești o bună gazdă!

23 februarie 2019
Unde-i Nelu
Unde-i Nelu, cine știe
Că nu îl mai văd pe-acasă
Cică e la pușcărie
Că a furat o găină și o coasă
Dintr-atâta, nu se poate
Să ajungi la pușcărie
Pentru-asemenea fapte
O amendă, s-au pus la despăgubire!
Vecinul lui Xulescu, da?
Și-a făcut vilă, mașină
Toate fără vina sa, chiar de-i trist
Cică-i șef PSD-ist!
Și că la ei ar fi voie
Să-ți facă tot ce dorești
De orice de ai nevoie
Făr’ ca nimic să pățești
Toți procedează la fel
Fiindcă-au construit aparte
Statul paralel
Și la ei totul se poate!

26 februarie 2019
Între copii
Divina constatare.
ATOTȘTIUTORUL
– Copii, voi știți de ce pe pământ
Este căldură așa mare?...
Vă spun pe-al meu cuvânt
Ne-am apropiat prea mult de Soare!...
GÂNDITORUL
–Se pare că s-a pus o întrebare
Care până la urmă, firească,
De ce oare?...
Doar pământul, ar putea să se ferească!...
REALISTUL
–Aveți cu toți mare dreptate
Dar Pământul e singura planetă locuită din sistem.
Și ca și voi copii, e plină de curiozitate
Pe care până la urmă cu toții o avem!
ASTRONOMUL
–Nu, nu este-adevărat! răspunde copilul astronom,
Și-acest lucru, îl știe fiecare:
Sistemul e perfect, perfect ca un atom.
Necazul ni se trage de la poluare!...
REALISTUL
–Desigur, orice cauză, produce și efecte.
Aceasta este pura realitate
Întregul Cosmos, e plin de raze ultraviolete,
Și-s un pericol, de-n atmosferă sunt scăpate!...
Sus de tot e stratul de ozon
Cum vameșul la graniță
Dar poluarea-l bagă-n abandon,
Ducând carbonu-n sus, ca raniță!...
FIZICIANUL
–Din studii-nalte, s-a dat verdict
Ferestre mari spre Cosmos se deschid
Și stratul de ozon e ciuruit
Pe unde ultravioletele pătrund
Și totu-n cale radiind.
Efectul; călduri și boli produse pe pământ!...
REALISTUL
Soluția e următoarea
Fără de ea n-avem scăpare
Trebuie oprită poluarea
Altfel; încet, încet, pământul moare!...

27 februarie 2019
De mărțișor
Primul sărut cheamă iubirea,
Între copil și mamă, între EA și EL,
Ce poate să însemne mai mult decât fericirea!
Așa cum primăvara apare cu primul ghiocel,
Cum diminețile țâșnesc din razele de soare,
Și cum de 1 Martie copilul, mama, tata și-ntre iubiți
Își dăruiesc unul altuia mărțișoare!
Și își urează cu drag; LA MULȚI ANI și fericiți!

28 februarie 2019
De 1 martie
De când aștept, eram un puișor
Iubită mamă, soră, frate
Să vă ofer de 1 Martie un mărțișor
Ca semn al iubirii, ce de iarnă ne desparte!
Natura a-nceput frumos să-nmugurească
Pe ici, pe colo și-au deschis ochii spre soare
Gâzele din ascunzișuri dau să se trezească
De 1 Martie peste tot e mare sărbătoare!
În șscoli, în grădinițe, de la mic la mare
În semn de prietenie, de iubire
Pe-oriunde se-ntâlnesc, de 1 Martie își oferă mărțișoare
Aceasta fiind o tradiție pentru întreaga omenire!

1 martie 2019
Frunza frunză
Ironia mă îndeamnă
Să-i zâmbesc brumatei frunze
Ce-a trădat bătrâna Doamnă
Crezând c-o să mă amuze.
Pân’ mai ieri ea jucăușa
Pieptănată de zefir
Azi punând pe ea mănușa
Credea c-o s-o mai admir!
Brumărită frunză verde
Stai acum în pom posacă
Cin’ te vede nu te crede
Că-ai fugit în promoroacă
Ai lăsat merele-n pom
Și gutuile golașe
Și te-ai coborât în somn
În a pământului fașe
Uite ce-ai lăsat în urmă
Și te plângi de ironie
Pomii-s goi și plini de brumă
N-am motiv de veselie!
Doar norocul te mai paște
Să scapi cu fața curată.
S-ar putea ca-n astă noapte
Să te-acoperi cu zăpadă
Puneți capul jos pe pernă
În casa pământului
Iarna cu grija-i maternă
Și-adierea vântului
Îți dă liniștea eternă!

2 martie 2019
Nostalgie
Adie-un vânt de-acasă
Umblând pe-a mea făptură
Și de nimic nu-mi pasă
Vreau colo-n bătătură
Să umblu prin ogradă
Cu pașii de copil
Mânat de timp, de grabă
De modernism, de stil
Și să mă joc de unul
Cu gândul în țărână
Descoperindu-mi drumul
Ce scosu-ma-n lumină
Să pipăi totu-n cale
Cu degetele firii
Și florile-n petale
Pe drumul amintirii
Să-mi regăsesc culcușul
De unde am zburat
Să mă-ntâlnesc cu visul
Ce aripi el mi-a dat.
Să simt cea mângâiere
A brațelor de mamă
Șoptite în tăcere
La pieptul ce l-am supt
Celei ce m-a născut
Și acuma-i doar în ramă
Apusă de demult!
Să stau pe prispa casei
Și mângâiat de vânt
Să simt dragostea mamei
Și-n gând al ei cuvânt
Și să-mi urmez destinul
Cu vântul de acasă
Mai sfânt ca jurământul
Pe calea cea aleasă.

5 martie 2015
Obicei
Aud tropote de cai
Oalele de la roți toacă.
Cum toaca de la biserică, vai!,…
De unde atâta grabă?
Vizitiul în straie naționale
Cu cușma pe o ureche,
Biciuie trăpașii cu o strigare;
Dii! Dare-ar în voi streche!...
Chiuie, apoi alămurile,
Scot oamenii la garduri.
Din urmă căruțele cu neamurile
Trec grupuri, grupuri.
Iarna îți dă dreptul să te distrezi,
Pe toate drumurile zăpezilor.
Precum vara să beneficiezi,
De toate frumusețile naturii, parfumul florilor!
Se merge în sat în jos acasă,
Alaiul nuntașilor.
Să o aducă la nuntă pe mireasă,
Cu mirele-n frunte și cu prezența nașilor!
După o primire împărătească
Cu vin, țuică, chisele cu dulceață
Cozonaci și prăjituri de casă,
Se-ncinge hora cu mireasa-n față!
Și apoi întregul alai se știe
Se-ntoarce la mine acasă.
Unde toți nuntașii, cum e normal să fie,
Se-nveselesc la masă,
După care nunta, continuă până dimineața!

4 martie 2019
Dac-o cauți o găsești
Brazilia. La Troncoso – Bahia.
Mă sâcâie o albină
Cică eu aș fi de vină
C-am rupt florile din tei
Și n-au miere în știubei
Eu pe acolo n-am trecut
Ci o capră le-a păscut
Du-te și te ia de capră
Dacă poți fă-i și o țeapă
Am trimis-o pe albină
Spunând că nu-s eu de vină
Albina m-a ascultat
Și pe capră a-nțepat
Și-acum capra behăie
Și se-ntreabă pentru ce?
Pentru florile de tei
Ce n-au miere în știubei
Și de-acuma ține minte
Fă-te și tu mai cuminte
Că albina nu te iartă
Vine din nou și te-nțeapă!

27 iulie 2008
Mofturilă
–Nu vreau, nu vreau!...
Uite-așa eu vreau să stau!...
–Ia de-aici doi biscuiți,
–Nu vreau, mi se prind în dinți.
–Ia mănâncă o banană,
O s-alunec și mi-e teamă,
–Vrei cereale cu lăptic?
–Ți-am spus că nu vreau nimic!?
–Hai, atunci să desenăm,
–Nu vreau… vreau să ne jucăm.
Poate vrei cu trotineta?
Nu, doresc cu bicicleta.
–Bicicleta s-a stricat
Hai să mergem la scăldat!
–Nu, mi-e frică de-necat.
–Hai atunci să ne culcăm.
–Nu, eu vreau să ne jucăm!
Dar mai bine, hai să stăm!
–Și-uite-așa el Mofturilă,
De mine nu are milă,
Nicăieri nu face-un pas,
Și strâmbă mereu din nas!...
Ați luat cred eu în seamă,
Lui de muncă-i este teamă.
Și dac-am văzut așa,
L-am lăsat în voia sa.
Până când s-o sătura!

Când a vrut ca să mănânce
N-a avut din ce s-apuce
S-a dus la piață să-și ia
Ca să aibă ce mânca.
Când a vrut tema să-și facă,
Nu putea ca să priceapă.
Viața-o lecție i-a dat,
S-a apucat de-nvățat.
Merge și pe trotinetă,
Repară la bicicletă,
Se duce și la scăldat,
Nu-i e frică de-necat!
Mofturilă a-nvățat.
Nimic nu câștigi
Din stat!
Acuma ca niciodată,
Este cel mai bun din clasă,
Și de muncă nu se lasă!...

3 septembrie 2008
De 8 martie
Acum când peste tot au apărut
Ghioceii, viorelele si toporașii,
Când mieii zburdă ne-ntrerupt
Când razele de soare se joacă cu copiii
Și câmpul peste tot a înverzit
Când mugurii-și deschid petale către soare
Buchete mari am pregătit
Pentru bunici, părinți și mame viitoare
Un mărțișor legat în bandă tricoloră
Cu ghiocei, viorele, toporași și lăcrămioare
Cum cerul de la pol ornat în auroră
Marchează pentru noi o mare sărbătoare!
Primește mamă dragă, iubito, tu copile
În astă zi măreață de 8 martie
Un semn de dragoste și de iubire
De care toate femeile din lume, au și ele parte!

8 martie 2019
Sărbătoare
Astăzi este o zi mare
Școala e în sărbătoare
Am scăpat și de ghiozdan
Am mai absolvit un an.
Iată-mă că-s la serbare
Bucuros nevoie mare
Vin și-ai mei cu toți grămadă
Vor pe scenă să mă vadă.
Le-am promis că-n viitor
Vreau ca să mă fac actor
Și-am de spus o poezie
Care e puțin hazlie.
Cum o rață și-un rățoi
Au sărit într-un butoi
Crezând că acolo-i apă
Dar pe loc au luat țeapă!
Și-acum măcăie de zor
Strigând după ajutor
Și din atâta strigat
Butoiul s-a răsturnat.
Umbl-acuma prin ogradă
Bucuroși și dând din coadă
Alergând foarte-nsetați
Au găsit apă-ntr-un șanț.
Însă un purcel nebun
I-a aruncat drept în drum
Iată-i pe rățoi și rață
Umblând prin sat după apă.
Și-au ajuns din întâmplare
Chiar aicea la serbare.
De auziți Măcăilă,
Să știți c-au intrat în școală.
Vă rog să-i aplaudați,
Că-s artiști adevărați.
Fără ajutorul lor,
N-aș fi devenit actor!...

9 martie 2019
Bucuria părinților
Tu făptură îngerească
Flacăra unei iubiri
Rodul atâtor trăiri
Ai fost dat să se-mplinească.
Visul nostru s-a-mplinit
Toate-au căpătat un nume
Soarele a răsărit
Cu venirea ta pe lume.
Hai să ne privim în ochi,
Și un zâmbet să ne dai.
Să nu-ți fie de deochi,
Tu cred că-ai venit din rai!
Și-ai adus cu tine viață
Cu-n alai de îngerași,
Zâmbetul îți umple fața,
Și obrajii-mbujorați.
Întinzi brațele spre mamă,
Și gurița înspre sân,
Cu dragoste ea te cheamă,
Mângâindu-ți trupu-ți fin.
Să crești mare, dragul meu,
Tu comoara vieții noastre,
Să te-ajute Dumnezeu
Să-ai noroc și sănătate!

10 martie 2019
Boul și vaca
BOUL
–Bună, mă numesc BOIAN,
Sărut copita dumneavoastră
Sunt un veteran
Unde cireada zilnic vine pe imaș să pască!
Sunt al boilor de pretutindeni, un brav urmaș.
VACA
–Aș!... Nu cred că e nevoie să vă explicați
Un bou rămâne un bou, fie la sat sau la oraș
Nu poate fi un reprezentant de bază
Doar coarnele vă diferențează!
BOUL
–Stimată vacă după cum aud
Joiana vă strigă
Doar nu sunt surd!
Și cavalerismul din mine mă obligă
Frumos să vă tratez, să vă răspund
Printre boi e-adevărat mă număr
Cu coarne, cu necoarne, pot fi și ciut
Da, recunosc, e-un adevăr
Am vrut doar copita dvs. s-o sărut!
VACA
–Dacă e să ne luăm după anumite considerente, asa ceva
Boul tot bou rămâne
Amândoi nu putem schimba lumea
Nu că aș acuza al dvs. nume
Pe când o vacă e mult mai folositoare mai înțeleaptă
Și cine ar putea influența în bine lumea noastră!
Luând posibilitatea cea mai dreaptă.
BOUL
–Cu explicația de rigoare, de a nu fi o vacă încălțată
Nu e cazul dumneavoastră
Eu totuși sunt un bou și cred, de rasă
Reprezint această cireadă
Nu e vorba de o turmă de oi
Sunt purtător de cuvânt la boi!
VACA
–Sunt destui boi purtători de cuvânt
Și nu cred că sunteți o excepție
Pe acest pământ
Și nici o invenție!
BOUL
–Cuvintele dumneavoastră nu pot decât să mă aprindă
Flacăra imaginației mele de bou
Poate fără de izbândă
Ce vreau să vă spun nu e ceva nou!
Cu bunăvoința dumneavoastră
Aș dori să vă pun câteva întrebări
Dintr-o curiozitate firească
Fără prea mari supărări
Răspunsuri care ar limpezi această grosolănie
A cuvintelor adresate mie!
VACA
–Chiar nu mă deranjează
Numai să fiți la concret cu termenii
Să fie la zi, tot ce-n jur pulsează!
Să nu batem aiurea câmpii.
BOUL
–Nu credeți că această denumire de bou și vacă
Ne lipsesc de o anumită personalitate?
Neinițiații ar putea altceva să înțeleagă
Pe bună dreptate!
VACA
–Vaca-i vacă, bou-i bou
Dacă le luăm la modul figurat
Nu văd în această expresie ceva rău.
Tristețea pentru mata este că-n realitate e adevărat.
Dacă le luăm la valoare
Atunci e altă mâncare!
BOUL
–Vă simțiți totuși a vacă adevărată
Sau cumva puțin demodată!?
VACA
–O spun faptele,
Că mă deranjezi încornoratule!
Am în urma mea mai mulți viței,
Și-un râu întreg de lapte.
Dacă vrei relații mai multe despre mine
Poți merge la taurul comunal, e bine?
Să știi că nu-mi este rușine că mă numesc vacă
Faptele lasă totul să vorbească!
Pe când tu, îmi pare rău, nu ești decât un bou!
BOUL
–Încă odată îmi cer scuze
Dar dvs. sunteți o făcătoare de boi
Lucru care dă să mă amuze
Ce vină avem noi?
VACA
–S-avem pardon! Viței, ce-mi pasă
Treaba lor dacă rămân boi sau tauri de rasă!

11 iunie 2017
Zice mama
Zice mama lui Oncic
Copile de nu te-astâmperi
Eu te ard la polonic
Pot și altceva de-altminteri!
Nu-nțeleg care-i greșeala
Ce-i dacă-am greșit un pic
Și-apoi mami, mare-i oala
Mă sperii de-un polonic?
Brava, dragul meu Oncic
Văd că tu ești curajos.
Cât o fi oala de mare, o golești cu-n polonic
Dacă vrei să stai flămând, să fi sănătos!...

14 martie 2019
În familie
Astăzi peste tot te-am căutat
Mare e savana Doamne,
Am umblat în lung și-n lat
Ne gândeam că mori de foame
De foame eu n-am răbdat
Dar de sete, cât cuprinde
Am crescut și eu înalt
Și pot la frunze ajunge!
Dacă te-ntâlneai cu-n leu
Și era înfometat
Era vai de capul tău
Când l-am văzut, înspre voi am aleregat!
Și iată-mă-s c-am scăpat!

15 martie 2019
Puiuțul mamei
De când te-aștept puiuțul mamei
Să vii odată la lumina zilei
Mi s-au părut lunile, anii!...
Până în ziua biruinței.
Te pupă mami iubitul meu
Ridică-te și pleacă-n lume
E viața ta, e dreptul tău
Să-ți faci un rost, să-ți faci un nume!
E-adevărat, te-ai născut cal
Dar luptă pentru al tău dar
E-o cauză, e-un ideal
Să fii tu cel mai mândru armăsar!...

16 martie 2019
Prietenie
Singurel în colivie,
Papagalul Coco, mic.
O idee-a dat să-i vie,
Poate chiar un șiretlic!
O rugă pe pisicuță,
Ce dormea pe canapea,
Să-i dea drumul la ușiță,
Să stea și el lângă ea.
Veselie mare-n casă,
Papagalul și pisica,
Toată ziua se distrează,
Lui care i-a pierit frica.
Iar pisica îl veghează,
Să nu pățească nimica!...

18 martie 2019
Musafirul nepoftit
Un gest fără de măsură.
Pisicuța brumărița,
I-a venit un gust în gură,
Și în pom se dădu huța,
După vreo îmbucătură!...
Păsările din livadă
Simțindu-se deranjate,
S-au strâns cu toate grămadă,
Atacând-o pe la spate!
Harnica ciocănitoare,
Care muncea de cu zor,
Deranjată din lucrare,
O ciupi pe brumărița și plecă în zbor!
Lingându-se pe lăbuțe,
Pisicuța brumărița,
Forțată ca să renunțe,
Iute-și luă tălpășița!...

20 martie 2019
Motanul înfometat
Un motan înfometat,
După perdea s-a băgat.
Și stătea mereu la pândă,
Pe șoricel ca să-l prindă.
Din acvariu peștișorul,
S-a-nțeles cu papagalul,
Și-amândoi au escortat,
Șoricelul speriat!
Pentru a veni pe scenă,
Fără nici un pic de jenă,
Unde-un spectacol va ține,
Pentru-nalta șoricime!...
Motanul după perdea,
Mieunând, pe față se zgâria,
Că nici în această rundă,
N-a putut, pe șoarece să îl prindă!

21 martie 2019
Madam
Madam stă frumos la masă
Pusă la trei ace șic,
Și comandă pe sub masă
-Vreau un șoricel pitic!
Se răspunde; -Vă servim!...
Șoricei noi nu gătim
Grivei o să vă servească
După o lege câinească!
Auzind de-așa ofertă,
Madama, iute-o zbughi.
De mască descoperită,
Cum, c-o pisicuță-ar fi!

17 aprilie 2015
Puișorul curajos
Cu o voce și-o chitară
Plimbăreț de unul singur
La o puică domnișoară
Cântă ca un trubadur.
Ea pe gard ca-ntr-un balcon
El pe strune de chitară
Cântă în același ton
Un cocoș cu-o puicușoară!

16 aprilie 2015
Doi copii nevinovați
Doi copii nevinovați,
Bufnița și libelula
Ei se cred că ar fi frați
Și-au pornit în aventură.
Se dau huța pe un ram
Că așa-i copilăria
Nu ține seama de neam
Sau care e specia!
Și când seara a venit
Fiecare a plecat
La părinți, ce i-a primit
Bucuria că-mpreună s-au jucat!

18 aprilie 2015
Frumusețea
Frumusețea este unică, e o comoară
Dar nu e mai presus decât e viața.
Frumusețea este trecătoare
Iar viața încetează, când se rupe ,,ața”!
Totul este păstrat la purtător
Și umblă precum plugul în brazdă
Rezultatul se ia pe seama semințelor
Ce ai pus în brazdă, se și recoltează
Împăratul codrilor, cerbul cerbilor
Tronează la rang înalt
Ocrotind frumusețea ciutelor
În acest peisaj imaculat!

28 martie 2019
Nu, nu
Eu nu sunt Tom Degețel
Și de oameni nu mi-e frică
Ia priviți-mă nițel
Sunt o frumoasă maimuțică!
Știu să zic mamă și tată
Doar în limba mea
Mamă!... Am zis prima dată
Am zis pe urmă și tata, că el asta vrea!
Acum mă joc cu stăpânul
Pe-a lui degete
Îl iubesc, el este primul
Ce-mpreună facem momentele vesele!...

29 martie 2019
Statuia
Nu, nu este o sculptură cum credeți din marmură
Ce-i un cerb ce se află-n aventură
Umblă după a lui mireasă
Pe câmpii și în pădurea cea deasă
Este îmbrăcat în alb, pregătit de nuntă
Boncăie în patru zări și ciuta-l ascultă
Iată-i dară împreună
Nașul, ursul îi cunună!

30 martie 2019
Păpădia
Șoricelul chiț chiț chițe
Vrând să mănânce semințe
Pe păpădie s-a urcat
Și pe toate le-a mâncat
Păpădia s-a păstrat
De n-a strănutat
Că-ar fi fost duse de vânt
Și șoricelul rămânea flămând.

31 martie 2019
Cina cea de taină
Împărăția cuvintelor adresate de Mântuitor
Înaintea patimilor ce va să fie
Cu adâncă tristețe în fața Apostolilor
A fost că va fi vândut pentru o mică simbrie
Mai întâi de toate spăla-ta picioarele celor prezenți
Cu un gest de prietenie și curățenie sufletească,
Rupând o pâine glăsui;
,,Mâncați, acesta este trupul meu și sângele meu beți”,
,,Și de câte ori faceți aceasta, numele meu îl veți pomeni”
Ne vedem după înviere, ce avea să se înfăptuiască!...

2 aprilie 2019
De sărbători
A cântat cucul din nou
Vechilor ascultători
Puilor ieșiți din ou
Acuma de sărbători!
Când Isus e judecat
De oamenii timpului
Domnul fără de păcat
Supus aspru chinului!
Pe cruce-a fost răstignit
Și-nțepat de suliță
Unde viața-i s-a sfârșit
În chin și în umilință
Credincioșii-n rugăciuni
Se închină de iertare
Rugându-se Domnului
Să-i ierte, pentru faptele murdare!

3 aprilie 2019
Sherlock Holmes
Cine-a speriat pisica?
De trei zile nu-i acasă.
Cred că a luat-o frica,
Fugind de-un câine de rasă!
Să vină SHERLOCK HOLMES,
Cauza s-o cerceteze.
Poate o fi sus în pom,
Sunt mai multe ipoteze!
Dacă vreți să o găsiți,
Domnule HOLMES, în mod precis,
Stiți unde o s-o aflați
Colo sus pe-acoperiș!
Zise un motan botos
Dând din coadă mieunând
Ce era foarte nervos
Că nu a-ncăput la rând!

4 aprilie 2019
Două rândunici
Două rândunici în plină primăvară
Care își dau pupici cu drag pe-o sârmă
Pentru prima oară;
Vor ca să rămână împreună!
Plănuind în viitor o viață frumoasă
Au plecat împreună în zbor.
Să facă cuib la grinda de la casă
A unui bun gospodar!
Rândunica, cu simțul ei de mamă
Foarte grijulie
S-a ouat de bună seamă
Clocind ouăle, pentru puii ce au să vie!
Și iată ziua-n care
Puii s-au făcut frumoși și mari
Și-au început să zboare
Peste hotare, peste zări!

5 aprilie 2019
Pentru o floare
Lupta este pentru o floare
Elefantul vrând s-o ia
Albina trece la luptă, pentru apărare!
Și-și arată vitejia!...
Se luptă care pe care
Albina cu acul scos
Elefantul frică n-are
Albina face viraje și-i bagă acul în dos!
,,Fuga-i rușinoasă, dar e sănătoasă”!
Elefantul fuge cu trompa-ntre picioare
Fără cale-ntoarsă
Și-o zbughește-n drumul mare!

6 aprilie 2019
Mie
Nu e rău, mie îmi spui?
Cui să-i spun dacă nu ție!?
Se poate spune oricui.
Bun, nebun, sunt un copil; fie!...
Nu-i rău ce faci
Ai plecat, cum ai plecat în viață
Bogat în duh, printre săraci
Cu a mamei povață!
,,Să faci ce-i bun în viață copile,
De toate tu să faci.
Dar să n-ajungi la pușcărie,
Și-atunci vei fi iubit și de cei săraci”!...
Asta voiam să-ți spun ție
Tu un copil ,,bătrân”, nu oricui
Bogat în idei și nu în bogăție
Bun, nebun, sunt un copil poet fie,
Care în viața mea am scris și scriu, dar nu în pușcărie!...

7 aprilie 2019
Bunicule
Nu te mai preface
Lasă iarna să se joace
Cu nămeții cât mai mari
Îmbrăcată în ghețari
Lasă-ți fulgii să se-așeze
Iarnă, iarnă tu nebună
Atmosfera să vibreze
În mister și aventură
Iarnă, iarnă
Năzdrăvană
Hai sărută buzele
Precum săruți Elele

Precum Zâna Soarele
Împlinind dorințele
Hai curaj, bunicule
Că vin primăverile!...

8 aprilie 2019
Zarurile
Zarurile-au fost aruncate
Nu în sus, ci la gunoi
Și de-aici au fost luate
La scorul de doi la doi!
Asta-nseamnă că-i o dublă
Și se pune întrebarea
Câștigă sau nu câștigă?
Depinde de următoarea!
Patru patru a ieșit
E normal că-a câștigat
Dar cinci la cinci s-a nimerit
Și câștigul s-a mutat
S-a mutat dar nu acasă
Că mai e o tragere
Și-a venit un șase șase,
Iar câștigul, acesta e !…
A rămas cu zarurile.

10 aprilie 2019
Beduinul
Nu mă-ntrebați de unde vin,
Din vremuri de demult și actuale
Sunt neam de neam, de neam, de beduin!
Om de nisipuri, nu de navigat pe mare!
Eu an cămila mea străbat nisipuri
Sunt patriot când mi se cere
Stau în comunități, am familie și neamuri
De ce nu? Am și avere!...
Am cal și sabie, îl am să fie
Și-n luptă mă descurc dacă-i nevoie
Dar astea toate au făcut și fac istorie
Noi cu toții lucrăm pe-a țării moșie!

11 aprilie 2019
Lacul lebedelor
Atmosferă boreală
Lebedele-n piruete
Fericirea e astrală
Culorile-s răspândite
Dansul lor, îl înconjoară!
Muzica plutește-n aer
Cum Ceaikovski a conceput.
Lebedele giuvaier
Se rotesc necontenit!...

12 aprilie 2019
Bun venit
În sfârșit prințul mamei
Un sărut de bun venit
Totul e conform dorinței
Și a visului, care mi s-a împlinit!
Hai ridică-te-n picioare
Tu copilul meu iubit
Să te scalde Sfântul Soare
Dacă-ai știi cât te-am dorit?!...

13 aprilie 2019
Când
Când totul a-nflorit
Cât vezi cu ochii
Și păsările-n pom se-ntrec la ciripit
Și tu încă din iarnă vii
Cum ai putea sa nu fii fericit?!
Când verdele s-a-ntins
Ca-ntr-un tablou celebru
Și soarele s-a-ncins
Și-ți râde-n față codru
Da, primăvara mult dorită, a învins!...

17 aprilie 2019
Pisicuța alcoolista
De vreți ca să știți cum râde
Pisicuța când e beată
Vă dosiți să nu vă vadă
Și-o lăsați de cap să-și facă
De-ntrebați cum s-a-mbătat
Pare-a fi ne-adevărat
Mâncând un șoarece beat,
Asta i s-a întâmplat!...
Chiț, chiț, chiț și miau, miau, miau,
Vreau un șoarece să beau.
Ba pardon!...Vreau să-l mănânc
Și pe urmă să mă culc…(sughiță)
Miau, miau, miauuuu!...
Vreau un șoarece să …miauuu!... (cască)
Vrând să sară de pe pat
N-a putut s-a-mpiedicat
Și-ncet de-a tumbă s-a dat
Și-acum râde pe sub pat!...
De-aveți în casă-o pisică
Șoricei și vin și țuică
N-o mai lăsați nepăzită
C-o s-ajungă alcoolistă!...

18 aprilie 2019
Cip cirip
Trei vrăbiuțe s-au adunat
Pe-o crenguță-n pom la sfat
Au ciripit, au ciripit
Și iată ce au povestit.
Cip cirip, cip, cip
Iată ce-am pățit
Cip cirip, cip, cip
Cu-n motan tâmpit.
S-a aruncat de la balcon
Taman uite-aici în pom
Și cum nu ne-a nimerit
În grădină a căzut.
Unde Grivei se odihnea
Și un os în vis rodea
Și din vis el a sărit
Luând motanul de gât.
Și așa l-a flocăit
Pe motanul cel tâmpit
De-a fugit cu o ghiulea
Uitând și ce mai poftea.

19 aprilie 2019
Pe lac
Un broscoi neavând de treabă
Stă pe mal, vociferează
Ba de una, ba de alta,
Cred că nu-i convine balta!
Prinde muște, scuipă spume,
La arici ceva îi spune.
A sărit pe mal și-o barză
Care o interesează!
Plescăie din cioc, poc, poc,
Se anunță vreun potop!...
Ariciu-și face de cap
Broaștele sar toate-n lac.
Barza de țepi se ferește
Și de pe lac o zbughește,
Plescăind a foame seacă
La broscoi dă să îi placă.
Și începe a cânta
Broaștele a aduna
Pornind un orăcăit
Colo-n prag de asfințit!
Când amurgul lin coboară,
Luna dă și ea s-apară
Și începe simfonia,
Greierii țin armonia!...
Iar broscoiul cu pricina,
Nu mai dă pe nimeni vina,
Balta toată-o stăpânește
Mândru că-i prins în poveste!

20 aprilie 2019
Oscar brazilianul
Pe ritm de vals.
De-l privești e cât o șchioapă
La mers pașii și-i înnoadă
Dar urcă treaptă cu treaptă
Și dă mereu ca să cadă
La la la la
La la la
Fredonează Beethoven
Vals cu vals pe Johann Strauss
Desenează cum Goben
Și-are vocea lui Don Carlos
La, la, la, la
La, la, la
Dac-o ține tot așa
Și de pe trepte n-o cădea
Va-nvăța singur să meargă
Străbătând o lume-ntreagă
La, la, la, la
La, la, la

Iar când se va face mare
Va merge pe-un cal călare
Și se va lupta cu zmeii
Cu tigrii și paraleii
Și pe toți îi va învinge
Mare erou va ajunge!
La, la, la, la
La, la, la

21 aprilie 2019
Cântă păsările-n luncă
Pițigoiul și-un sticlete
Cântă-n luncă amândoi
Cântă-n tonuri diferite
Veselia e în toi!
Toate păsările-n luncă
Fiecare-n felul ei
Cântă ca la o poruncă
Pe tam-tamul pupezei!...
Cucul vine și semnează
Partitura muzicală
Cu-al său cântec demonstrează
Că a mai trecut o vară
Pițigoiul și-un sticlete
Prinși în vraja muzicii
Fac în aer piruete
În înaltul cerului
Și coboară-n cânt plutind
Lumea-ntreagă-nveselind!

22 aprilie 2019
Mendy
Mendy este un cățel
Parcă-i copil de purcel
Sare și-și face de cap
Jucându-se cu-n godac
Un godac e-un purceluș
Și fiindcă-e jucăuș
I se mai spune așa,
Dar este un porc sadea!
Se-ntâlnesc într-o băltoacă
Numai bună pentru joacă
Tăvălindu-se-amândoi,
Ca doi bulgări de noroi
Cei doi s-au împrietenit
Fiindcă Mendy e ,,scrântit”!
Nu-i scrântit la vreun picior
Ci e sus la ,,foișor”!
Foișorul este capul
Iar Mendy-l duce în spate
Este vinovat săracul
Că de joacă are parte
Făcând la broaște pe plac
Jucându-se cu-n godac!...

23 aprilie 2019
De ce
Voi copii v-ați întrebat
De ce cântă rândunica?
De ce norii-n cer se bat
De ce-i harnică furnica
De ce v-am chemat la sfat
Hai răspundeți pentru ce?
Rândunica atunci cântă
Când puii săi și-i alintă
Norii sus în cer se bat
Când se-apucă de plouat.
Iar furnica așa mică
Nu cunoaște-n lume frică!
Noi copiii vrem să știți
Nu putem fi păcăliți!
De ce, de ce, de ce,
Vă întrebați de ce?
E foarte limpede.
Că vrem să știm de ce?!
De la viață-am învățat
Adevăru-adevărat!...

24 aprilie 2019
Tiribomba
Dacă-i fată se răsfață
Se scoală de dimineată
Și sare ca o mingiuță
Sprintenă și jucăușă
Dacă-i gumă, e nebună
Pentru a nu-i fi rușine
Se îmbracă în hârtie
Hopa hopa
Tiribomba
Intră-n joc cu ea
Asta este tirbomba
Jucăria ta!
De nu ești foarte atent
Când faci primul pas
Poți să intri-n faliment
Că-ți dă peste nas.
Tiribomba e ceva
Ce-i făcută din hârtie
Poate fi din catifea
E treabă de sforărie!
Hopa țopa, hopa țopa
Vara în târg tiribomba
Vinde pentru câțiva lei
Asta numai dac-o vrei
De nu știi s-o stăpânești
Poți cu ea să o pățești.
Tiribomba, tiribomba
Dacă ai nasul pe sus
Te loveste tiribomba
De nu ai nimic de spus.

25 aprilie 2019
La post
Știi Guguță cum a fost?
Că în sat umblă o știre
Cum că Mitică e la post
Și chiar de ,,BUNA VESTIRE”!
Asta-i bună, are-un rost
Toți din sat precum se știe
Sunt în post
De la început, nu de la BUNA VESTIRE
Măi Guguță, faci pe prostul
Mitică nu ține post, ți-o spun eu precis!
L-a prins la găini cu sacul
Și-acum-i la post închis!
Păi așa spune fârtate
Să înțeleagă tot satul
Că s-a făcut iată dreptate
Și-i ferit de hoți, tot satul!

26 aprilie 2019
Bob de grâu
Am venit moară la tine
Că mi-a spus un colăcei,
Că tu știi ca să faci pâine
Vreau să fiu și eu ca el!...
Grâușor de Bărăgan
Câți ani ai, te văd micuț?!
Anu-acesta fac un an,
Trebuia ca să v-anunț?...
Nicidecum, întreb și eu
Că te văd copil,
Nu fac pâine dragul meu,
Eu nu am acest profil!
Și eu umblu în zadar
Pentru un cultuc de pâine?!
Te trimit la un brutar,
Să se ocupe de tine!
Un bob de porumb căzut pe jos
Văzând vinovatul fără vină
Se oferi să-i fie de folos;
Auzi grâule fă-te mai întâi făină!

Vezi că aici te macină!...

29 aprilie 2019
Vestitoarea primăverii
Cioca, boca, cioc, cioc, cioc,
Dimineața-o grijă am
Vreau din nou ca să mă joc
Cineva-mi bate în geam.
O fi tata, vreun vecin,
Sau poate o fi bunica?
Știm precis de unde vin,
Bate-n geam ea, rândunica!
Cip, cirip, cip, cip, cirip,
Scoală iute vino-afară,
Ca să-ți vezi noul tău chip,
Îmbrăcat în primăvară!...
Soare, flori și gâze multe
Rândunelele cum zboară
Cucul cântă să ne-ncânte
Am sosit; e primăvară!...
Rândunelele în zbor
Pline de talent și har
Cară-n ciocuri lutișor
Construind la pui cuibar!...
Cip cirip poftiți la soare
Prin verdeață să zburdăm
De ești mic sau de ești mare,
Vino să ne bucurăm!...

30 aprilie 2019
Căprioara și-o albină
Căprioara și-o albină
S-au întâlnit pe imaș
Cu-al ei puișor gingaș
Ce se tăvălea prin flori
Pierzându-se în culori
Și alerga behăind
Pe imașul înflorit.
Albina era-ncărcată
Cu nectar cules din flori
De ied fiind deranjată
Bâzâi de patru ori
Și din cele patru zări
Apărură patru nori
Cu albine luptătoare
Pe dușmani să îi doboare
Dar văzând frumosul ied
Cum flutura din codiță
Au pornit-o- ntr-un balet
În cea dalbă poieniță.
Bâz, bâz, bâz și be, he, he,
Porniți pe întrecere
Iedul și albinele
În cea mândră poieniță
El dând mereu din cosiță
Iar ele din aripioare
Alergând, zburdând, prin soare
Căprioara stând de veghe
Cu albina în pereche
Aveau bucurie mare
Că-n poiană-i sărbătoare!...

1 mai 2019
Nu dispera
În ceața nepoftită-a mării
De pe întinsul litoral
Năvală au dat norii
Și țărmul e lovit val după val!
Nici zbor de pescăruși,
Nici o rază de lumină.
La pândă stau ascunși,
,,Dihănii” asupra ta să vină!...
Cu-n geamăt din străfunduri
Icnește marea-n neputință
Sirena unui vas răzbește prin văzduhuri
Dând semne disperate că încă mai există!...
Un delfin călătorind pe-un val
Pierzându-și orizontul
A eșuat la mal
Și-așteaptă-n disperare, sfârșitul!...
Dar cum în toate speranța-i definită,
O lumință-n largul mării
Apare-n bătălie și totu-n cale ea despică
E soarele, ce ne zâmbește-n culmea zării!

Delfinul se întoarce-n largul mării!

1 mai 2019
Astăzi marea
Astăzi marea s-a primenit în haină nouă
Pescărușii au venit din nou la treabă
Misterele nopții s-au transfornat în rouă
Până și peștii din străfunduri se întreabă,
De ce la suprafață-i atâta grabă?!
Iar soarele se scaldă luminos în valuri
O meduză pe ape face plajă
Bibanul sălbatic poartă cu el moravuri
Încălecat pe-un cal de mare e ca o vrajă
Tu pământene, ce-ai pus picioru-n mare
Și simți sub talpă o dragoste dorită,
Cât mai e pân’ la fericire oare?
Când te vei arunca în marea cu ispită?!
Când vei simți nisipul ce te-mbrățișează
Iar soarele cel așteptat să vină
Să-l simți cu tine și cum el te bronzează.
Toate acestea așa cum nectarul e căutat de o albină.

3 mai 2019
Am copilărit
Eu am copilărit cu avioane
Cu mașini blindate, din răsărit în apus.
Cu morți și răniți, of; Doamne!...
Avioanele nu erau jucării; aruncau bombe de sus!
Eu mă jucam printre ele fără frică
Nu cunoșteam acest crud sentiment
În tuburi de obuze, făceam mâncărică!
Și din cartușiere făceam ornament!
Plângeam foarte des, din lipsă de tată
Cu foamea o duceam cât cuprinde
Războiul nu l-a mai lăsat pe tata să vină acasă
Umblam dintr-un sat în altul, cu mămăliga-n merinde!
Așa s-a dus copilăria ,,luată de ape”!
Și totuși îmi mai este dor de ea.
Lumea era atunci mai aproape
La nevoie, te mai și ajuta!...
Generații au fost și sunt ca și acum
Ele în timp se succed
Dar nu există foc fără fum
Ce se întâmplă astăzi, eu nu mai înțeleg!...
Dispare UMANUL dintre noi, da!...
Singura ce-și păstrează marca
Este cea de ieri și de azi, COPILĂRIA!...
Pe noi ne conduc cei mari, banul și vrajba!

4 mai 2019
Tu mare
Ți-ai pus vreodată întrebarea
Tu care ne zgândări primăverile.
Cine decât tine; MAREA!?...
Că deseori ne trădezi așteptările!
Venim la tine cu sufletul curat
Să ne distrăm pe drept, noi încercăm.
Dar tu, încă nu te-ai dezghețat
Și-atunci cum oare să ne-mbrățișăm?
Ne-nghesuim pe străzi, pe avioane,
Să petrecem weekendul mult așteptat
Pornind spre tine întregi batalioane
Iar tu te faci că nu ne-ai observat
A sosit primăvara, livezile au înflorit.
Iată, vara bate la ușă și așteaptă.
Puhoaie de turiști la tine au venit
Și tu le dai la toți nemeritata țeapă
(Nu ai apă caldă)
Nu mai fi așa nervoasă
Revino-ți la calm, nu mai fă nazuri
Roagă soarele să te-ncălzească,
Și atunci o să ne ai cu drag în valuri!...

5 mai 2019
Au înflorit salcâmii
Pentru iubita mea soție, Leonida.
Au înflorit peste tot salcâmii,
Tablou de primăvară ce-apare ca nins.
Natura-și poartă roșul împlinirii,
Parfumul florilor, ce totul a cuprins!...
Albinele zboară din floare în floare
Luând totul ca pe un dar,
Făcând momentul ca pe o sărbătoare
Ducând spre știubeie, prețiosul nectar!
De unde vom savura gustoasa miere!...
Au înflorit salcâmii iubito
Ca în fiecare primăvară.
E bucuria întâlnirii ce-am avut-o
Cu tine, dragostea mea prima oară!

9 mai 2019
Acrostih
ANTON PANN
Anton Pann a glăsuit; DEȘTEAPTĂ-TE ROMÂNE!...
Ne-a construit un IMN unic în lume.
Tu cel de ieri, de azi și cel de mâine,
Onor să-ți fie imnul și nu o rugăciune.
Neîntrecut muzician, cântăreț și scriitor.
Povestea vorbei lui ne-a fost și este de-ajutor!
Acesta este ANTON PANN, ca o legendă VIE!
Numele său va dăinui în viitor
Nemuritoarea-i operă să-i fie!...

9 mai 2019
Bucură-te
A mai venit o zi în viața ta
Tu pământene!...
Ea care poate fi și prima zi și ultima
Dar asta-nseamnă viața, nu te teme!...
Important este că ești.
Sau că ai fost.
Restul sunt doar povești.
Contează că existența ta, a avut sau are-un rost!
A mai venit o zi în viața ta,
Bucură-te ființă pământeană.
E dreptul de a exista,
De a trăi în viața ta reală!
De a te bucura de razele de soare
De nopțile cu stele, de luna cea sfătoasă,
De tot ce te-nconjoară, fă-ți viața o sărbătoare,
Da, bucură-te omule ești la tine acasă!...

11 mai 2019
Cu bunicul și bunica
Azi am fost la iarmaroc
Cu bunicul și bunica
Eu sunt singurul nepot
Mi-am cumpărat jucărica!
Bunicul voia o pușcă
De copil, să-mi cumpere
Mai bine ia-i o păpușă
A zis bunica, dând să se supere!...
Stați, le-am zis la amândoi,
Că-au pornit ca să se certe
Simțeam urmă de război
I-am îndemnat să se ierte!
Mi-am luat o praștie,
De ce? Numai eu o știu.
Fiindcă, pe găini le-atacă-n curte,
Din văzduh, cine? ULIU!...
Am vorbit și cu Grivei
Și-amândoi am stat la pândă,
Cu-ajutorul praștiei
I-am dat uliului osândă!...
Sigur nu l-am omorât,
Un lucru e-adevărat,
Pe uliu, amândoi l-am izgonit,
Iar găinile-au scăpat!

12 mai 2019
D-le doctor
Eu umblu cu pixu-n oameni
Și-i dau hârtiei ce știu
Cu toate că suntem semeni
Dumneavoastră, înăuntru îi lucrați din bisturiu!
Amândoi avem parafă
Și n-o punem orișicui
Se întâmplă câteodată
De ne-mpotmolim pe drum!
Doctorul e și poet
Lucrează cu fantezie
Atunci se simte complet
Când bolnavu-i sănătos, ca o rimă-n poezie!
Așadar doctor, poet,
Pot să lucreze-mpreună
Pentru om sunt un duet,
Pentru ritm la inimă și voie bună!

13 mai 2019
Bodeasa
Mi-e dor de primăvara din BODEASA
De ghiocei, toporași și lăcrămioare
Ce-o-mpodobesc ca pe-o mireasă
La ziua nunții, în zi de sărbătoare!
Mi-e dor de izvorul cristalin BAIKAL,
Unde căprioarele se-adapă!
Și iezii-și poartă chipurile-n val
Iar cucul grăbit, cântecu’ să-nceapă!
Mi-e dor de lăstărișul verde crud
Și hribii dintre tufe să-i culeg
Fântâna de la SĂLCII, cu apă din belșug
Și iepurașii ce-mi aleargă-n cale, încep să-i înțeleg!
Mi-e dor de râpa lui SĂRĂCILĂ,
Din a cărei scurgeri, apa niciodată nu seacă.
Urăsc timpul, ce-mbătrânește fără milă.
De BĂLAN mi-e dor, unde vitele se-adapă!
Mi-e dor de raiul teilor,
Parfum de tei, parfum de tei,
De muzica și de izbânda albinelor,
De parcă-aici ar fi un uriaș Știubei!

14 mai 2019
Cratița
Ce-i mai trebuie și coadă
Nu-i destul că-i cratiță
Vrea în lume să se vadă
Că-i utilă și isteață!
Cu ea poți face-o omletă
O friptură-un păstârnac
Mai ales și o clătită
La bărbat să-i vii de hac
Când vine acasă beat
Este un obiect de bază
Și e iubită de toți
Este o armă de pază
Când la ușă este-un hoț.
Dar se pune întrebarea
Cine ar putea să creadă
Că te-apucă disperarea
Ce s-ar face fără coadă!?...
Ar fi o cratiță babă!

15 mai 2019
Știi copile
Știi care-i frumusețea vieții
Însuși viața
Cum zorile dimineața
Când te scoli și îți speli fața!
Și-mpreună cu oglinda
Îți dai mâna, mai departe!
Singur timpul e cu vina
Ce zi de zi, de viață el te desparte!
Tu de fapt ești caz aparte
Nu ții cont, de cont a ține
Nici timpul nu te desparte
Energia pozitivă te menține!

16 mai 2019
A-nnebunit iarba
A înnebunit iarba,
Până mai ieri nu se vedea.
De la o vreme, sosit-a ploaia
Iar iarba a luat-o razna!
Plecată-i sus până spre nori
Bătând din aripioare, nu e rău!
De dimineață dinspre zori
E dornică să se-nfășoare-n curcubeu
A-nnebunit iarba și nu se lasă
Să fie aprig călcată în picioare
Nu se supune nici la coasă
Să-i facă-n păr cărare
A-nnebunit iarba se pare
Umblă hai-hui pe câmpuri
A-ntâmpinat-o sfântul soare
Și-acuma-i pe astâmpuri!

17 mai 2019
Cocoșul
A tăiat tata cocoșul
Și mama face din el
Ce îmi place mie, borșul
Încărcat cu tăieței!
Tata zice că-i prea acru
Eu îl gust și văd cocoșul
Nu mai cântă el săracu’
Mama zice-i gata borșul
Printre lacrimi mă feresc
Să nu mă ating de carne
Doar tăieței ciugulesc
Și spun drept, nici nu mi-e foame!
Lacrimi în barbă se strâng
De-atâtea păreri de rău
Mi-e dor de un cucurig
Grivei urlă-i pare rău!
Un cocoș american
Mare cât un degețel
S-a urcat pe un tăpșan
Și ne cântă el nițel.
Cucurigu, cucurigu, vreau să vă anunț ceva
De-astăzi eu vă voi fi șeful
Zi și noapte voi cânta
Vreau să vă învelesc și să îmi purtați respectul.

19 mai 2019
Pentru ce
Asistăm la marea sfadă
Ce are loc în ogradă.
Doi cocoși creastă bătută
Sunt într-o mare dispută!
Mai întâi cântând de zor
Cum ar cere ajutor.
Dorința să și-o împartă
Pentru cine, o moțată!
O găină mai matură
S-a pus cu cocoșii-n gură
Ce-o tot țineți într-o sfadă
Nu v-ajunge o ogradă?
Care-i plină de puicuțe
Tinerele și drăguțe!
Vă așteaptă pe-amândoi
Să le iubiți, nu-n război?!
Cearta a luat amploare
Și s-au luat la bătaie
În ciocuri, gheare-n mănușă
Până la Grivei în cușcă!
Iar acesta supărat
S-a apucat de lătrat
Cocoșii s-au speriat
Și lupta s-a terminat
Moțata cea cu pricină
Spune că nu ea-i de vină
Ce-i dacă ea e frumoasă
Nu poate ieși din casă?...

19 mai 2019
Albina
Copile eu nu m-ascund ție,
Nu m-ascund soarelui.
Nu m-ascund florilor de pe câmpie,
Lucrez în numele binelui!
Îmi plac copiii zburdalnici
Ghioceii, toporașii, lăcrămioarele,
Pădurea cu teii ei falnici
De ce nu, cum ies din pământ izvoarele!...
Îmi plac salcâmii înfloriți,
Floarea-soarelui ce-l conduce până-n asfințit!
Bunicii cu ale lor încrețite frunți.
Cu toate aceste minuni, noi mierea v-am pregătit
Bucurați-vă copii de tot ce vă-nconjoară
De la voi așteptăm să ocrotiți natura
Polenizarea o ajută să nu moară,
Ocrotiți-ne, întindeți-ne mâna!...

20 mai 2019
Adiere de vânt
Când adie vântu-n freză
Și tu ești trecut prin vreme
E ceva în antiteză,
Ai fost cineva în lume!...
Când adie vântu-n freză
Gândurile se adună
Și pornești prin ipoteză
Într-o variantă bună
Când adie vântu-n freză
Te mângâie-a ta iubită
Sentimentul se păstrează
Chiar de ești o făptură-mbătrânită!
Când adie vântu-n freză
Îți trezește amintiri
Privindu-te într-o poză
Nu o mai lași din priviri!
Când te atinge pe chelie
E de aducere aminte
Ce freză aveai, el știe
Azi n-o ai, însă ai minte!...
Când adie vântul, pe chelie sau pe freză
E-acel din copilărie.
Nu-l mai ține-n paranteză,
Lasă gândul, ca să voiajeze!...

21 mai 2019
Minte-mă
Minte-mă, dar minte-mă frumos
Așa cum m-ai mințit că nu mă iubești
De mi-ai întors sufletul pe dos
Zeița mea, venită din povești
Minte-mă, dar minte-mă frumos
Atunci când eu te-mbrățișez
Te simt ca pe o stea ce-ai coborât din Cosmos
Ca sufletul cel îndoielnic, să mi-l luminezi
Minte-mă așa mereu, ca prima oară
Când ochi în ochi noi ne-am privit
Și ne-am cuprins în brațe cu tot ce ne-ncinjoară
Și pentru prima dată sărutul ți-am simțit!...

23 mai 2019
De luat aminte
De stai locului îți stă norocul
Stă și sângele pe vene
E cum ar veni potopul
În organele interne!
Creierul e singurul
Care în tine nu doarme
El duce la toate dorul
Lui i-e sete, lui i-e foame!...
Inima este soldatul
Ce-i mereu la datorie
Ea de fapt poartă stindardul
Pentru orice bătălie!
Corpul tău e o cazarmă
Care trebuie-ngrijită
Și-atunci când sună-o alarmă
De dușman a fi păzită!
Munca este carburantul
Ce te poartă-n sănătate
Ea este precum motorul
Ce te duce mai departe!

24 mai 2019
Primăvara e pe ducă
Primăvara e pe ducă
A luat-o vara-n brațe.
Ca să umble-atentă-n luncă
Și prin grâne să se-nvețe.
Colo-n luncă iarba-i deasă,
S-a-nălțat și dă în spic,
S-a făcut bună de coasă,
Păsările cântu-și zic!...
Primăvara e prin grâne,
Vara-ncepe să le coacă.
Din care v-om face pâine,
Este a naturii joacă!
Și-uite-așa o-ntreagă vară,
Roadele le-a scos la soare.
Vara zice că-i bogată,
Toamna bucuroasă o așteaptă pe cărare!...
P. S. Cele trei surori de mână
Și cu iarna mai geroasă
Călătoresc împreună
Și-s mereu în AN acasă!...

25 mai 2019
Colo-n fabrică
Colo-n fabrică la noi
Am scăpat de griji și de nevoi
Bagi bumbac și iese lână
Situația e bună!
Și cu asta ,,basta”!
Dar problema este alta
Ca să ai acest bumbac
Este bătaie de cap.
Și de cap dar și de muncă
Până la tine s-ajungă!...
Mai întâi de căutat
Acolo unde-i plantat.
Și pe urmă țin-te frate,
Noi aici, el e departe.
Mai înoată, mai și zboară,
Pân’ aici la noi s-apară!...
Deci copile, ia aminte
Un ciorap la-ncălțăminte
De la noi din fabrică
A străbătut lumea-ntreagă.
Dacă te gândești; în fine,
El e mai turist ca tine!

26 mai 2019
Pisicuța jucăușă
Pisicuța cea zglobie
E într-un butuc de vie
Se joacă cu o bobiță
Vrând s-o prindă în guriță
Dar un bondar zăpăcit
Deodată s-a zbârlit
Și se-ndreaptă drept spre ea
Să-i înțepe blănița
Ea crezând că-i cănăfior
Se joacă cu el în zbor
Și-l prinde cu o lăbuță
Vrând sà-l ducă la guriță
Și așa danga, balanga
Putea să se strice joaca
Dar Grivei a observat
Pe Grivei l-a-ndepărtat.
Pentru că ea nu știa
Că bondaru-o va-nțepa
Fiind doar o pisicuță
Mică, fără de experiență
Și în viață și-n poveste
E precum se povestește
Peste tot și peste toate
Prietenia la nevoie se cunoaște!

2 iunie 2019
Atenție
Prin livezi albinele, au pornit colinda
Tot mai dese-s ploile
Tot mai grea-i izbânda!...
Tot mai greu, e de lucrat cu florile
Noaptea-s ude, ziua-s ude,
Cu polenizarea-i greu
Nectarul din flori se pierde
Ne-așteptăm la ce-i mai rău!...
Eu nu sunt apicultor,
Dar totul e la vedere.
E-n pericol și al nostru viitor
Când natura-i în cădere.
Cred că-i un semnal ceresc
Oamenii de-a fi mai înțelepți, mai buni,
Un semnal dumnezeiesc
Am uitat ca să mai facem rugăciuni!...

4 iunie 2019
Dialog porcesc
Cu capul afundat într-un bostan
Gro, gro cu lăcomie ronțăia
Așa făcu și-acum un an
De a ajuns asemenea grăsan
El pentru asta, se pare că trăia.
Vecina lui, purcica Silueta
Cu multă profunzime medita
Când în coteț i s-a adus la masă sfecla
Uitându-se la Gro, gro, gro cum mesteca
Ascultă vecino, iubită n-am să-ți spun,
Ce-atâta fandoseală și gură cum faci tu?!
Mănânc ori nu mănânc, avem același drum.
Că în final ne-așteaptă pe-amândoi, cuțitul!...
Și da și nu, cu tine-s de acord.
Dar viața care-o ai, n-o s-o trăiești mâncând.
Cum tu gândești, gândește un nerod.
Și nu un grăsunaș, de aventuri flămând!
Trăiește-ți clipa, atât cât ți se dă
Ca mai târziu să n-ai ce să regreți
Și-n viață dacă poți de toate fă.
Pân’ la cuțit pe toate să le-nveți!
Conchise vecina Silueta
Cu glasul ascuțit și tare
Care de-acum intens se pregătea
Să plece-n aventură, la plimbare!...

9 septembrie 2008
De ziua învățătorului
Poarta de intrare în lumea literelor
Este deschisă necondiționat
De harul și dragostea de copii, a învățătorului
Cel care dă științei primul start.
ABCD-ul e-n abecedar pregătit de luptă
Tu copile-n rolul de soldat
Fă urechile și mintea trează și ascultă
De învățătorul tău ca pe un mare comandant!
Da e ziua lui, a învățătorului tău
Și se cuvine să-i dăm binețe
Să fi sănătos, mereu ferit de rău
Și să rămână veșnic încărcat de tinerețe!

5 iunie 2019
Sfat
Nu poți trece prin această lume
Precum gâsca prin apă
Trebuie să faci ceva anume
Încât oamenii să te perceapă
Copil fiind să spargi o vază, un geam
Să cazi cu nasul de pământ, să te julești
Să-l tragi de coadă și să-l enervezi pe un motan
Punguța cu doi bani de aur s-o găsești
Să mergi la grădiniță deloc voios
Să nu-ți convină, cum la câine mere acre
Să plângi mereu cu dus întors
Să socotești sfaturile ca pe niște palavre
Iar școala să o treci precum gâsca prin apă
Mergând mereu cu tema nefăcută
Și-atunci când profesorul te scoate la tablă
Să iei poziția de mut sau de o mută!
Atunci de toate-acestea le vei face
Vei crește-nalt, frumos și mândru doar de tine
Dar vei rămâne, cum mărul fără roade
Și vei trăi în viață ca un spine.

6 iunie 2019
Papagalul
De la începutul lumii
El zboară și va zbura
E o pasăre-a minunii
Zboară de când lumea asta.
Avionul dacă zboară
Nu e altceva
,,E o pasăre”, o fiară,
Da-i lipsește inima
Are aripi și cabină
Are roți, aparatură
Dar dacă n-are benzină
Rămâne în bătătură
E o copie fidelă
Ce e drept.
Valoare de plagiatură, rebelă
Tehnica doar ea îl salvează aparent
MORALA
Aici nu mai este vorba:
Oul sau găina
Ci, papagalul este vina!

7 iunie 2019
Motanul meu
Motănelul Cezărel
Stă în geam privind spre stradă
Mieunând că-i singurel
Și nimeni nu vrea să-l creadă!
Da-ntr-o zi s-a supărat
Și și-a tras perdeaua-n cap
Și căzând cu ea pe spate
S-a dus în oala cu lapte.
Din negru s-a făcut alb
Arătând ca un moșneag!
Un șoarece mai nărod
Îl lingea de zor pe bot,
Și trăgându-l de mustață
L-a trezit din nou la viață!...

8 iunie 2019
Eminescu
Trecut-au anii cu apus și răsărit
Pedalând istoria prin vremuri
De când Marele EMINESCU, ne-a părăsit
Lăsându-ne-a sa operă, ce veșnic ea va dăinui!
Și iată că veni și ziua-n care
Să ne-ntâlnim din nou cu EMINESCU
Ce pentru noi e-o mare sărbătoare
Pe undeva apare și firescu’!
Și nu-i deloc un fapt imaginar
Ce e un mare adevăr de zi și noapte
EMINESCU este al pământului LUCEAFĂR
Ce luminează în sclipiri celeste, cu blânde șoapte
EMINESCU este UNIVERSUL
Din infinitul mic în infinitul mare
În care pulsează ca o inimă, versul!...
Operei sale, ce pentru pământeni este nemuritoare!

9 iunie 2019
Clopoțelul de argint
Cling, cling, cling,
Cling, cling, cling,
Sună precum un alint
Clopoțelul de argint
Cu privirea de-l ating.
Ieșit chiar acum din scut
Dintr-un mugur s-a născut!
Seamănă cu-n ghiocel
Pus în piept cu-n lănțișor
M-am îndrăgostit de el
Și-aș vrea să plecăm în zbor.
Prin livada înflorită
Alergând printre albine
Cu făptura poleită
În petale de cireșe și de zambile.
În parfumul din livadă
Ca-ntr-un vis frumos mă simt
Fermecat de serenada
Clinchetelor de argint.
Cling, cling, cling,
Cling, cling, cling,
Clopoțelul de argint
Sună precum un alint
Ieșit chiar acum din scut
Dintr-un mugur s-a născut
Ca un fulg în zbor plutind
Prin livada primăverii, înflorind!
Iară eu,
Am ieșit ca să mă plimb.
Cling, cling, cling,
Clopoțelul de argint
Îl aud mereu sunând
Și sunt tare fericit!

10 iunie 2019
L. O. R. E. D. A. N. A
Cand trandafirii au înflorit,
Dar mai ales la tine la O N E S T I
Cu bratele deschise din ceruri ai sosit,
O lume-ntreaga să o-nveselesti !
Da astazi oriunde te-ai afla, chiar și-n America,
Un parfumat buchet de trandafiri,
Familia si fanii toti de ziua TA
Ti-i daruim în numele iubirii !
La Multi Ani L o r e d a n a!
Te iubim ; mama, tata ,Cristi, Elena si David!

10 iunie 2019
Bebe
Nici nu te-ai făcut de-un an
Și ești mare campion
Știi să-noți într-un lighean
Pescuind și-un pui de somn.
Dai din mâini, dai din picioare
Vrând la-not să-ți faci un stil
Faci de toate-n scăldătoare,
Ce bine-i să fi copil!
Cum ai ieșit pe uscat
După-ntâia aventură
Tragi din sân înfometat
De îți faci spume la gură
Legănat de-a mamei șoapte
Treci în lumea viselor
Îngerii îți stau pe-aproape,
Cântând oda stelelor.
Dormi iubire, dormi în pace,
Eu te veghez cu răbdare,
Mami zilnic ruga-și face
Să crești sănătos și mare!

11 iunie 2019
Grădinița
Știți, la noi în grădiniță
Vine-un clovn uns pe guriță
Cu un nas de roșie
Și obraz de pepene.
Și aleargă în papuci
Parcă sunt niște uluci
Luați de pe streașină
Și râde de leșină.
Iară noi ne amuzăm
Râdem cu ei și cântăm.
Grădinița noastră parcă
Este un loc bun de joacă.y

12 iunie 2019
Retrocedare
Cocoșul de care zic
Stă toată ziua pe gard,
Și-o ține-ntr-un cucurig,
Nu că-i este-atât de drag!
Dar străbunul lui, cocoșul,
Cândva în urmă cu ani,
S-ar fi spus că a fost hoțul
La punguța cu doi bani.
Când boierii cei zgârciți
I-au luat punga din cioc,
Banii-au fost pe drum găsiți,
Nicidecum din a lor ,,doc”!
Și-a strigat din răsputeri,
Cucurigu, boieri mari,
Nu mai fiți așa de răi,
Dați punguța cu doi bani!...
Și de-atunci cocoșul nostru,
Cântă la boierii mari...
Tot ce-aveți nu este-al vostru,
Dați punguța cu doi bani!...

Cucurigu, cucurigu!...
Și-ncheiați cu mine târgul!...
Doc = (docar, șaretă)

14 iunie 2019
Papagalița cea blândă
Papagalița cea blândă
Dă din cioc și croșetează
Iar din când în când se-agită
La un papagal visează.
Cânta doina amazoană
Samba ei braziliană
Și prin tril iubiții-și cheamă
De-o făptură și de-o seamă
Și din oarecare parte
Și din nu știu care ram
Din apusului departe
S-a trezit cu el în geam
Și acum în colivie
Cântecul și trilul saltă
Totu-n jur e-o veselie
Papagalii-s laolaltă!
Papagalul cavaler
Se mișcă jur împrejur.
Cântând și cu mare fler
O curtează-n preambul
O mângâie-i, ciripește
Sare, țopăie pe loc
Demonstrându-i c-o iubește
Și-amândoi stau cioc în cioc!...

14 iunie 2019
Pe Eminescu
Pe Eminescu eu l-am întâlnit de mic
Când ,,păduri de tei cutreieram”
Împodobit în parfumul lor unic
În lumina Lumii și al Luceafărului cel temerar!
Pe Eminescu eu l-am cunoscut
Când nu știam ca să citesc.
Doar cântecul ciocârliei învățasem să-l ascult
Și versul codrului verde, spre înaltul ceresc!...
Pe Eminescu îl iubesc de când l-am întâlnit
Prin ,,plopii fără soț”, imaginar cu EL mă plimb!...
De-atunci mulți ani peste noi au trecut.
Acum eu adolescent, simt flacăra LUCEAFĂRULUI în mine arzând.
EL Eminescu, călător prin vers,
Ce s-a mutat de-a pururi acolo pe LUCEAFĂR; nu VISEZ!...
Străbate în eternitate întregul Univers.
A devenit cu arta lui de geniu, pentru mine un mare crez!
-EMINESCU-

15 iunie 2019
Loredana
E mult sau e puțin de-atunci, cine mai știe?
Mai ieri bătea în pieptu-ți ,,O inimă de șaisprezece ani”
Așa a fost dat ca să fie,
Astăzi cu aceeași energie,
Mergi înainte cu-armata ta de fani!
Iubite ,,Bună seara”, te-am așteptat și te aștept,
Ca pe un răsărit de soare!
Cu inima de șaisprezece ani, ce încă bate-n piept
Te-aștept, te-aștept iubite, ca să-mi apari în cale!
Te-ai întrebat atunci;
,,Ce va fi cu iubirea mea?”
Nebănuind unde-ai putea s-ajungi?
De vină a fost și este dragostea!...
Te întrebai atunci, ce să fac?...
Ai făcut ce trebuia făcut.
Făcut-ai inimii pe plac
Și astăzi visele-ți s-au împlinit!...
LA MULȚI ANI LOREDANA!

16 iunie 2019
Boacănă
–Mami, te rog Iartă-mă
Nu știu ce mi s-a-ntâmplat,
Am făcut o boacănă!
–Vai de mine!... spune ‘ndat!...
–Să știi dar că nu am vrut.
Când pe scaun mă urcam
Nu știu mamă ce-am făcut,
La vitrină-am spart un geam!
–Dar tu, ceva ai pățit?
-Știi, când eu m-am răsturnat
Am căzut, ca un bolovan
Și m-am cam lovit la cap
Căzând și peste motan!
–Și motanul? spune mamă!
-Miaună tare sărmanul
La coadă-a făcut o rană
Și-a făcut și-o boacănă
A spart la acvariu geamul!
–Dar peștele?! Unde este?
-Situația e salvată
E deasupra și plutește
Colo-n găleata cu apă
O! auzi-mă tu Doamne
Și mă iartă incă-odată
N-o să mai fac boacăne
Îți promit că niciodată.
–Mami mai ești supărată?
Da de unde, mami iartă!...

19 iunie 2019
Parfum de tei
E seara Sfântului de tei
Când soarele se duce peste zare
Când luna cu bagheta dragostei
Te cheamă la această sărbătoare
Când nici albinele nu pleacă la culcare
E seara Sfântului de tei!
Când totul în parfum se scaldă
Și totul freamătă în jur
Și florile de tei te-mbată
Iubito, în genunchi îți jur
Iubirea mea adevărată!
Nu-ți risipi privirea-n zare
Plutește în parfum de tei,
E-un adevăr, nu-i o-ntâmplare
Privește-adânc în ochii mei,
E seara Sfântului de tei.
Parfum de tei, parfum de tei,
E ca și viața trecătoare.
Vino iubirea mea de vrei
E-a dragostei chemare!...
E seara Sfântului de tei.
Parfum de tei, de dor, de-amor,
Și luna îl respiră
E seara-ndrăgostiților,
Scăldată toată în lumină!...
Parfum de tei, parfum de tei
E elixirul dragostei!...
E seara Sfântului de tei.

20 iunie 2019
Se-ntâmplă
Se-ntâmplă adeseori
Ca răzvrătit în tine sau urmărit de soartă
Cuprins și de tristețe, lipsit și de candori
Sătul de suspiciuni și săturat de ceartă
Să-ți vină-a nu mai fi și să dispari prin nori!
La tot ce-a fost n-ai așteptat răsplata
Îndeplinindu-ți sfânta datorie
Și că în viață adesea se mai iartă
Tu oferind atât cât ai putut
Ne-nvinuind pe nimeni cumva de vreo simbrie
Rămâi învinuit că răul l-ai făcut
Când dorul te apasă cum lespedea de piatră
Și de iubirea sfântă nicicum tu nu ai parte
Și obligat să bați din poartă-n poartă
Dorit de poți a fi cât mai departe
Iar lacrima din tine a devenit secată,
Atunci nevrând, cu cerul slobozit pe tine
Și cu pământu-i care te pândește
Ce tu dorești nimic nu îți mai vine
Se năruie în tine și totul se sfârșește
Atunci se-ntâmplă ce poate să se-ntâmple
Ce taurul pățește cu sulița-n coridă
Paharul suferințelor cu totul să se umple
Pământul să-nțeleagă, și-adânc să se deschidă!

21 iunie 2019
Fată dragă
O să râzi iar în batistă
Că băiatul căutat
O să-ți dea o notă tristă
Fiindcă este însurat!
Tu înșiști c-așa-i o fată
Nu pune armele jos.
Și-ncearcă la altă poartă
Poate-i cade cu folos?
Și ce-i dacă este-nsurat
Ce, este bătut în cuie?
Poate fi și de-nsurat
Azi a ei, mâine a nu știu cui e!?
Da, există mariaj
Acuma este la modă
Mai precis concubinaj
Perechea e slobodă!
Stai trei zile sau cinci ani
Fără semnături, hrisoave
Amândoi toacă la bani
În rest, toate-au fost doar snoave!
Rămâne cea parte tristă
Că băiatul căutat
Este lacrima-n batistă
Totuși este însurat!...

19 aprilie 2019
Casă de piatră
Casă de piatră
Pentru că pietrele nu vorbesc
E o urare sacră
Se spune la cei doi ce se unesc!
Dar vine timpul acela
Când casa-i un cămin
Se schimbă ideea
Nu mai e totul intim!
Apar probleme
Și vine și-un copil
Se lucrează pe scheme
Fiecare cu al său stil.
Casa de piatră se face chirpici
Viața devine un chin
Dragostea parcă nici n-a fost pe-aici!
Veninul curge din plin
Fiecare cu altceva
El cu el ține casa și copilul
Dușmanul la toate este ea
În alte bordeluri își face plinul

Casa de piatră s-a sfărâmat
Parcă n-a fost niciodată
Ea cu toate forțele-a luptat
Și acum este o mare ratată!

31 ianuarie 2019
La piață
Încântat de precupeață
Ce voia să vândă-o rață
Un rățoi înfumurat
S-a dus la ea și-a-ntrebat.
-Mac, mac, mac stimată ,,țață’’
Cu cât dai frumoasa Rață?
-Aicea este o piață
Nicidecum o coștereață

-Pe mine m-ai întrebat?
Măcăi rața mac mac,
Dacă-mi ești sau nu pe plac?
-Ce frumos dragă rățușcă
Văd că ai și plisc și gușă
Și frumoasă și deșteaptă,
Nu vrei ca să-mi fi nevastă?!...
Mac, mac, mac, mac, mac, mac
Și așa s-a și-ntâmplat
Pe rățușcă și rățoi
Un curcan i-a cununat
Și-acum măcăie în doi

3 mai 2008
De ce oare
De ce iepurii n-au coadă
Și-au picioare inegale,
Și la vale dau să cadă
Iar la deal fug cel mai tare?
Știți ce face la un an,
Domnul nostru iepuroi?
Se urcă pe un tăpșan,
Și trece în anul doi!
Când ajunge-n vârf de deal
Se zgâiește prin ochean
Și de-i noapte, de e zi
Trece-n valea dealului
Iar la mijlocul pădurii
Se uită înfricoșat
Parcă-au mai crescut tufarii
Încă-un a încheiat!
Și uite-așa plimbă codița
Când pe vale, când pe deal
Și-și arată sârguința
Ajungând pensionar!...

3 februarie 2007
De cap nu poate să-și facă
De cap nu poate să-și facă,
Fiindcă e condus de coadă,
Dar nu poți ca să gândești,
De cumva să-l păcălești.
Nici nu știi când și de ce,
Te prinde în foarfece
Și foarte greu se desfac,
Fiindcă-s foarfece de......!

Răspuns: Rac
3 iulie 2019
De te duci cu el în piață
De te duci cu el în piață,
Nu cumperi nici de doi bani.
Fuge orice precupeață,
Cu toate că ele-s fani!
E măreț precum un sfinx,
Mândru, falnic, grațios,
Colorat maron aprins,
Te mănâncă pentru os!...
El tot timpu-și face parte,
De-i la circ, de-i în pustiu,
Și mereu are dreptate,
Fiindcă toți de rege-l știu.
Nu-i pus prin decret sau lege
Sau prin câte mai știu eu,
Pe el natura-l alege,
Destinat a fi un....!

Răspuns: Leu
4 iulie 2019
Este o capricioasă
Dedicata nepoatei mele Carmen.
Este o capricioasă,
Poartă măsura exactă,
Nu cedează, nu se lasă,
Ea cu leul nu se-mpacă!
Umblă ca o domnișoară,
E modestă, e sfioasă,
Câteodată e-o povară,
Nu cu-oricine face casă.
Dintre stele-i cea mai stea,
Strălucește-n prag de seară,
Toți din zodiac ar vrea
S-o aibă, că e............!

Răspuns: Fecioară
5 iulie 2019
Azi e plus, mâine e minus
Azi e plus, mâine e minus,
După cum se-nclină viața,
Din răsărit în apus,
Grijind a nu rupe ața!...
Ideal e echilibru,
Cu dreptate de instanță,
Depinzând și de calibru,
Asta-i viața de...........!

Răspuns: Balanță
6 iulie 2019
Nu pare precum se-arată
Nu pare precum se-arată,
Când îl vezi e fioros,
Denumirea e ciudată,
De-ți trece frica prin os.
C-așa-i în harta stelară,
Denumit convențional,
Poți plăti orice greșeală,
De-n viață nu ești loial.
Pe pământ, apă, deșert,
Unde e picior de om,
Dacă știi ca să calci drept,
Nu te-nțeapă-un.........!

Răspuns: Scorpion
7 iulie 2019
Arcul fără de săgeată
Arcul fără de săgeată,
E ca pușca fără gloanțe,
Omul, cel de prima dată,
Ca și-acuma-i cu speranțe!
Zeul nostru zeu amor,
După ce a meditat,
L-a trimis pe Cupidon,
Un copil nevinovat.
Cu un arc și c-o săgeată,
Ca pe-un veșnic luptător,
Să umble în lumea toată,
Pe post de..............!

Răspuns: Săgetător
8 iulie 2019
Când te cheamă cum te cheamă
Când te cheamă cum te cheamă,
Da-n poză ai două coarne,
S-a greșit pe bună seamă,
S-avem scuze, Doamne, Doamne!...
Ori e berbec, ori e țap,
Să se hotărasc-odată,
Ce coarne și la ce cap,
Altfel o să-i spunem capră!
Poate a fost o eroare,
La care spunem pardon,
Și-o să-i facem o chemare
Pe nume de ..............!

Răspuns: Capricorn
9 iulie 2019
Poți ca să îți verși necazul
Poți ca să îți verși necazul
Pe acel ce te bârfește,
Mai întâi să vezi de-i cazul,
Unde dai și-unde plesnește.
Poți să verși oala pe plită,
Poți să-ți verși pe cap cenuși,
Viața te duce-n ispită,
Lucrează mai cu mănuși.
Ei, vezi, dară-acu’i-acu’,
De stai mare pe picior,
Să-mi răspunzi de știi sau nu,
Cine e?...E-un..................!

Răspuns: Vărsător
10 iulie 2019
Dai totul pe băutură
Dai totul pe băutură,
Și mereu te scalzi în ea,
Ai grijă de-mbucătură,
Te poate costa viața!
Te pândesc multe momeli,
Ai grijă să nu pui botul,
Nu e hrană-s păcăleli
Pentru-o râmă,
Te ia cineva cu totul.
Așadar și așa poate,
Ești cineva, cine ești,
Ale tale-s apele toate.
Și-n toate apele-s.......!

Răspuns: Pești
11 iulie 2019
Pare-a fi un zevzec
Pare-a fi un zevzec,
La modul cum se comportă,
Toată ziua-și dă în petec,
Cu gândul ca să se bată.
Pentru ca să-l recunoști,
Atunci când nu e în toane,
Este cel mai mare-n oști
Și este bogat în coarne.
Nu este vreun împărat,
Dar zici mersi de-ai scăpat
De-o bușeală de...........!

Răspuns: Berbec
12 iulie 2019
Nu e-naripat, vezi Doamne
Nu e-naripat, vezi Doamne,
Și trăiește tot în turmă.
E solid și are coarne,
Fioros peste măsură.
Nu e bou, precum s-ar crede,
Dar nici cal sau armăsar,
Hotărât de a decide,
Este-un mare făurar.
Este cel mai vechi pe timbru,
În cireadă-i un tezaur,
Să nu crezi cumva că-i zimbru,
Ci este vestitul...........!

Răspuns: Taur
13 iulie 2019
Elenei Boncea
La 21 de ani
-2019-
ELENA
Și crește, crește, pomul vieții
Înflorind cu multe stele
Cu soarele sfânt al dimineții,
Ce îl poartă în razele sale!
A mai venit o zi, un an, în viața ta
ELENA, cea filă din poveste,
Unde viața, dorința, se vor întruchipa,
Într-un buchet aniversar ce-ți dau de veste!
Când toți cei dragi te-mpodobesc cu flori,
Iubitul tâu și-acei mulți fani,
În preajma măreței sărbători,
Cu toții îți dorim, ca să trăiești întru;
-LA MULȚI ANI!-

14 iulie 2019
Se spune că au două fețe
Se spune că au două fețe,
Cu una râde, cu-alta plânge,
Într-una-s două ființe,
Doar trupul le distruge.
Tot timpul sunt în oglindă,
Se privesc cum c-ar fi genii,
Și-au șansa ca să ajungă,
Fiindcă-s în planeta..........!

Răspuns: Gemenii
17 iulie 2019
Versa și viceversa
Pleacă de acasă Cască Gură
Vrând să cunoască prostia
Și iată-l într-o aventură
Că-i interesantă; umblă știrea!
Și-a luat din timp măsură
Domnul Cască Gură
Mămăligă și ceapă cu udătură
Pro domol cu umblătură!
Și uite-așa tranca, fleanca,
A umblat ca să găsească
Prostia dată degeaba
Întorcându-se-se acasă, Gură Cască!
De unde reiese că; Gură Cască,
Sau Cască Gură,
Cu mască ssu fără mască
Amândouă se sdună.
Iar prostia stă la ea acasă!...

18 iulie 2019
Pe baltă
Mi-au apus ochii pe baltă
Peștii umblă-anapoda
Râma în cârlig înoată
Și le face semn cu coada
Un crap iată s-a trezit
Voiajând jur împrejur
Înspre râmă a venit
Ea nu-l vrea că-i prea matur
Vine-n schimb un tinerel
Viguros, plin de elan
Râma e la braț cu el
Cu un frumos crăpuștean!
Amândoi sunt sus pe mal
El se-ndreaptă spre grătar
Râma pleacă la serviciul special
Să facă pescarului, incă-un dar!
(LACUL PERESCHIV)

21 iulie 2019
Poștașul
A trecut cumva poștașul?
Se întreabă tanti Floarea.
-Așteptam de mult răvașul
De la Nicu lui Borcioaia,
Care-acum e-n Spania
La culesul de căpșune
Și și-a stricat armonia
Fericirea-ncet apune!
-Tanti Floarea este-acasă?
-Vai de mine-i cumva nașul?
-Hai apasă-te pe clanță
Nu sunt nașul ci poștașul!
Am venit să-ți dau răvașu
De la Nicu-l știi mata!
-Nu te șterge, lasă preșu
Bun venit în casa mea!
Te servesc cu o cafea,
Sau ți-i foame, zi odată?
–Da de unde, eu mă uit la dumneata
Ești frumoasă c-altădată.
-Pentru mine și poștașul
Îl servesc cu o cafea
Cum servesc eu și cu nașul
Poate s-o-ntâmpla ceva,
Că Nicu-i luat cu treaba
Taman colo-n Spania
Iar eu mă chinui degeaba
Să-mi găsesc iubirea mea!...

21 iulie 2019
Captură
Astăzi e o zi bogată
Vântul nu bate pe lac
Momeala e aruncată
Să-i fac peștelui pe plac
Stau pe tronul de pescar
Cu picioarele în apă
Ca mine pescar mai rar
Le pun muzică, să le placă!
Să vină în undiță, puhoi
Râma-n cârlig îi așteaptă
Grătaru-i plin de nevoi
Dansul să înceapă!
Râma dă din coadă-n lac
Pornită să cucerească
Iată simt că pe un crap
L-a convins s-o însoțească
Și-amândoi în vals dansează
Și-nspre mine au pornit
Râma veselă-l plasează
Grătarul e pregătit
Pescarul, în sfârșit e mulțumit!
-LA PERESCHIV-

22 iulie 2019
La pescuit
Și totuși nu-ți pierde răbdarea
Ce-i al tău e pus deoparte
Fie râul cât de mic, fie cât de mare marea
Malu-i cel ce te desparte
Ca să ai de noroc parte!
Pune râma în cârlig
Chiar de apa este rece
Tu te-alegi cu un câștig
Râma cu-n pește petrece!
Ea îi face din codiță
El înghite apa-n sec
Se agață-n undiță
De-aici marele eșec!
Pescarul face dreptate
Ia peștele din cârlig
Lasă râma-n libertate
Și rămâne în câștig!...

23 iulie 2019
De dimineață
De dimineață se fac toate,
De cum deschizi, ochii-n lumină
Și ai scăpat de doamna noapte
Te-așteaptă-o zi cu nori sau poate fi senină!
Tragi aerul în piepți-ți cu nesaț
Picioarele-n alergare, mișcare braț cu braț,
Cu tinerețea ce o ai mergi în desfăț!
Lăsând în urmă, anii-mpovărați!
Așa te vreau în fiecare dimineață
Precum ai fi la prima tinerețe,
Faci câteva mișcări, te speli pe dinți, pe față
Și dai la toți din jur binețe!...

25 iulie 2019
Cine-a zis, a zis
Pescuitul interzis
A spus șeful peștilor.
Te întrebi precis,
Poate fi bănuitor?
Vii pe lac cu-ngăimături
Cu momeala expirată
Râme, niște putregaiuri
Mămăligă alterată!?...
Te prefaci că ne hrănești
Cu momeală de doi lei!
Cu asemenea mizerii
Vii pe lac ca să ne iei?
Să știi, ne-am emancipat
Nu mai ține cum vreți voi
Vreau să fim serviți la pat!
Și-un meniu cum dorim noi
Restul, rămâne de discutat!...

P. S. - Astea-s pentru viitor
Atenție; pescarilor!...
Altfel; vă-nchinați la Doamne, Doamne!...
Ca să nu muriți de foame!
-LA PERESCHIV - FICHITEȘTI-

26 iulie 2019
Proasta satului
Soția prostului din sat
Pe Ion s-a supărat
Că de la o vreme-ncoace
Pisicii mereu îi toarce.
–Ia și mătură ograda
Stai precum prostul degeaba?
Pune roată la căruță,
Și nu mai toarce la mâță!
Ăștia a lui Măstăcan
Spun în sat că ești motan
Ei nu știu în casă rostul
Că de fapt o faci pe prostul!
O faci pe prostul la treabă
Când mă vezi pe mine-n grabă
Dar eu nu spun nimănui
Că io-s proasta satului!
Câte țin la casa mea
Pe postul de muhaia.
Eu cu tine sunt drăguță,
Ca răspuns tu torci la mâță.
Și-uite-asa te fofilesti
Și de muncă nu-ți găsești.
Ai văzut, ne plouă-n casă
Dar ție că nici nu îți pasă!
Tu în loc să mă iubești
Spui la pisică povești
Așa ai făcut tot anul
Parcă tu i-ai fi motanul.
Nu cumva tu te gândești
Să prinzi la pisică șoareci?
Iar pe mine ca soție
Să mă ții de fantezie!
Atâta ți-a mai rămas
Să-mi radă sătenii-n nas
Că pe mine m-ai lăsat
Și te-ai dus la alta-n sat.
Și nu ar fi de mirare
O asemenea mișcare
Eu țin la toate rostul
Iară tu o faci pe prostul.
Și eu nu spun nimănui
Că sunt proasta satului.
Ăștia a lui Măstăcan
Nu degeaba-ți spun motan
Umblii-n sat după pisici
La Catrina, hei ce zici?
Dimineață te întorci
Toată noaptea stai și-i torci.
Acasă-a ta soțioară
Acoperișu-l repară
Degeaba ai casă nouă
Dacă, prin acoperiș plouă.
Soția prostului din sat
Pe Ion ea l-a iertat,
Că de la o vreme-n coace
La pisica nu-i mai toarce!...
Sunt sus pe acoperiș,
El motan și ea pisică,
Iubindu-se pe furiș
Fără teamă, fără frică;
În casă nu le mai plouă
Și-au acum o viață nouă!

30 iulie 2019
Vrem nu vrem
Ia mai pune-ți haina-n cui, gata.
Tu nu vezi că-a venit vara!?...
Ba nu, zice-o ciocârlie,
Astăzi e SFÂNTUL ILIE!...
Că-a fost vară sau mai este,
Desigur e o poveste!
Însă una cred se știe,
Am scăpat de pălărie!?...
Porumbu-i bun de mâncat,
Fiert sau copt, are-un gust adevărat!
Nucile au prins în miez
Prunele au dat în copt, te rog să mă crez’!...
Grâul iată-l prin hambare
Pentru pâinea viitoare
Ciobanii cu oile, ce le țin într-un cântat,
Fac din lapte cașul, cu gustul lui minunat!...
Colo sus pe tron o Doamnă,
Printre vii, printre livezi, cine e? Iubita TOAMNĂ,
Vin timpurile de cules
Ciocârlia cântă-ntr-una și ne dă de înțeles!...

30 iulie 2019
Simona Halep
Și te privesc în ochi cu mintea
Și ale tale pupile scânteind
Țâșnind din inimă lumina
Și flacăra iubirii în jurul tău arzând!...
Atâta eleganță și bun simț
Atâta măiestrie și talent
E darul tău venit de la părinți
Și munca ce te tine-n frunte permanent!
Astăzi vom trăi ce-am mai trăit
Bucuria tricolorului învingător
Și iată visul nostru s-a-mplinit
Avem trofeul de la Wimbledon
Cu SIMONA HALEP, marele câștigător!...

31 iulie 2019
O poezie pe zi
O poezie pe zi
E cum apa de băut
E modul de a fi
E momentul trăit
Ce te face fericit!...
Ești așteptat zi de zi
Cum diminețile-nsorite
Căutat de oameni mari, de copii,
Cu nesaț de-a fi citite
O poezie pe zi
Zi de zi, an de an, copile
E un mod de-a răspândi
Dragostea de carte pentru tine,
Și pentru generațiile ce vor veni!

2 august 2019
La 82 de ani
Și zi de zi și an de an
S-au adunat pe axa vieții
Toate-au decurs după un plan
Pe arborele tinereții
Cu primăveri, cu veri, cu toamne
Și ierni ce le-au pecetluit
Cu darul de la tine Doamne,
Pe toate-acestea le-am trăit!
Și le-am trăit și le trăiesc
Cu urcușuri, coborâșuri
Simțind încet, încet, că îmbătrânesc
Și-am început la viață, să umblu cu demersuri
Trecut-am vămi de netrecut
Cu mult curaj și cu speranță
Cu ajutor primit de ,,SUS”
Așa precum m-am priceput
Și pe pământ cu cutezanță,
Astăzi la optzeci și doi de ani pe muchie
Plec mândru și încrezător pe mai departe
Sunt doar fudul de o ureche
În rest să sper că voi avea de mulți ani parte!

5 august 2019
Schimbarea la față
Fie binecuvântat numele Domnului
De-a pururea; Doamne-ajută!
Să vină și la noi timpul schimbului
Poporul acesta ROMÂN o merită!
Ne zbatem ca peștele pe uscat
De un amar de vreme
Să ieșim la lumină, ,,de întuneric”’, n-am scăpat
Și nici nu apar de nicăieri semne!
Am trăit și trăim cu speranța
Că va veni și la noi timpul acela
Să schimbăm totul din temelii și nu fața
Dar ardem mocnit, lumina ne-o dă doar candela!
Trimite-ți Doamne lumina razelor tale
Pentru schimbarea a toate și la față
Arată-ne dreapta ta cale
Să-nceapă poporul acesta, adevărata lui viață!

Astăzi, când credincioșii sărbătorim schimbarea la față

6 august 2019
Scara mâței
Mergem toți trei la plimbare
Suntem doi copii, trei frați
Micul, mijlociu, cel mare
Toți trei bine educați!
Nu ne batem între noi
Și nu batem nici pe alții
Nu ne place atmosfera de război
Cu prietenii trăim ca frații!
Avem însă un defect
Un defect așa se spune
În lume ne-ncolonăm
Situația o impune
Cel mare e cap de grup
Mijlociul îl urmează
Aparent suntem un trup
Cel mic după noi nechează

Pe vrute și pe nevrute, un obicei
Ce în popor i se spune, ,,scara mâței”

8 august 2019
Iepurașul
Când s-a văzut în oglindă
A-nceput și el să râdă
Picioarele când lungi, când scurte
Nasul ca o păpădie
Ochii nevrând să-l asculte
Inima o gălăgie
Că ar fi de neam străvechi
Nu-i venea deloc să creadă
Cum să aibă-așa urechi
Și-o așa lipsă de coadă
Și de ce toți îl aleargă
Ce-or fi vrând, ce-atâta grabă,
Iepurașul se întreabă
Și vrând iute ca s-o-ntindă
A fugit de la oglindă!

10 august 2019
Cucuveaua și pisica
Tot umblând pe-acoperiș
O pisică rătăcită
A ajuns într-un culcuș
La o casă părăsită
Vrând să-și pună capul jos
Pentru-o noapte de odihnă
A venit vijelios
Cucuveaua, dându-se-n casă stăpână.
Miau, miau, miau și cucuveau
A-nceput cearta cea mare
Pleacă de-aici, nu te vreau
Ai venit după mâncare.
Scoțând ghiarele pisica
S-a arătat furioasă
Eu mă simt îndreptățită
Tu ești doar o furăcioasă
Și-a-nceput lupta cea mare
Cucuveaua și pisica
Șoricimea, rozătoare
Alegându-se cu frica.

Deranjat din drumul său
Dulăul cu un lătrat
Arătând cât e de rău
Pe toți i-a împrăștiat
Pisica la ea acasă
Cucuveaua în copac
Șoricimea-i bucuroasă
Că dulăul l-a salvat!...

12 august 2019
Cloșca și coțofana
Cloșca și vreo zece pui
Ciuguleau din urluială.
Coțofana nimănui
Peste pui dădu năvală.
Dacă țarca e tot țarcă
Lacomă și jucăușă
Niciodată nu se-nțarcă
N-are poartă, n-are ușă
Un cocoș lăsă cântatul
Și veni iute în zbor
Și pe cață făcu saltul
Dând puilor ajutor.
Na poftim de glăsuiește
Cocoșu-o ținea în ghiare
Coțofana se grăbește
Și cere la el iertare
Dacă scap nevătămată
Jur pe pana corbului
Că de-acuma niciodată
Nu mai dau iama în pui!...

Și-așa s-a ținut de vorbă
Pân-a dat de altă cloșcă!...

16 august 2019
Fluturașul și zmeul
Jos e o petrecere
Sus e o întrecere
Fluturașu-ntr-una zboară
Zmeul nu poate de sfoară.
Haide zmeule, nu sta
O să pierzi întrecerea
Te învârte și fentează
Sforicica o retează.
Ura, bucurie mare
Zmeul și cu fluturașul
Zboară veseli câtre soare
Jos e mare sărbătoare!

19 august 2019
Țânțarul alcoolist
Colo-n șanț un bețiv la datorie
Se scaldă în vise cu alcool.
Țânțarul face ce știe,
Bâzâie și-i dă ocol!
Își freacă aripile cu grabă și bucurie,
Mamă, ce o să urmeze;
Voi face-o mare beție,
Și dă să aterizeze!...
Cât îi bețivul de beat,
Dă din mâini și din picioare.
Țânțarul nu e lăsat
Să fure alcool din el și trece la apărare!
Dintr-atâta pălmuială
Pierzând și alcool din el,
În sfârșit din șanț se scoală
Țânțarul în locul lui, stă beat, nu mai e elicopter!

21 august 2019
Păianjenul
De când te-aștept amice
La colțul veseliei
Umblă, zboară prin provincie
În câmpul energiei!
Eu n-am nevoie de schelet
Ci sânge să-mi aduci
Ți-am pregătit și plasa ca semn că te aștept
Nu încerca să scapi, n-ai unde să te duci!
Eu sunt păianjen, tu țânțar
În lanțul biologic
Ne desparte al speciei hotar
Și să te prind cred că e logic!

23 august 2019
La Brașov
Dimineți de Brașov
Mă scald în razele de Tâmpa
Cu flori multicolore, cu cerul dat în mov
Și astăzi ca și ieri, am trecut rampa!
Fiecare dimineață
E un nou început
Pășesc din nou la viață
Cu bucurie-n suflet, sunt fericit!
Natura la ea mă cheamă
Cum mama copilul
Sunt de oameni luat în seamă,
Umblu pe străzi ca ,,nebunul”!
Brașov, acum când frunzele s-au colorat
Când roadele toamnei anunță-un an bogat
Când ,,CERBUL DE AUR” în lume a plecat
Alți pui de cerbi, Carpații-au populat!
Și totul și toate, aici s-au întrupat
La ,,FESTIVALUL CERBULUI DE AUR”, în lume unicat.
Unde muzica și veselia, mâna și-au dat
La turnul cu ceas; BRAȘOV minunat!...

22 august 2019
Ciocănitoarea Woody
În zorii dimineții
Îmbrăcată în culorile toamnei târzii
Cioc, cioc, ciocănitoarea WOODY mă trezi
Vino în nuc, s-au copt nucile să știi!
Și prunele s-au copt și pere și caise,
Livada toată-i dată-n pârg.
Da, a venit la geam și m-a trezit din vise
Vino frumoasa mea în palme să te-ating
Tu zâna pomilor cea mult dorită
Ce scoți tot răul din copaci
Cu truda ta neobosită
Ce zi de zi cu patimă o faci!
Ce-ar face toamna fără tine,
Tu pasăre măiastră!
Natura fără frumusețea ta, știi bine.

29 august 2019
Ce se-ntâmplă
Ce se-ntâmplă Doamne oare
Pământul moare de sete,
Soarele și-a pus norii la uscare
Pe tot cerul, peticit ca niște zdrențe!
Dinspre sud și de oriunde
Vânturile s-au pornit
Suflul lor adânc pătrunde
Peste plante, ce jalnic s-au ofilit!
Geaba a plouat tot anul
Mai mult ca să ne inunde
Când acum moare porumbul
Cu grăunțele uscate, unde apa nu ajunge!
Soarele cu floarea lui
Ce stă tot timpu-n oglindă
Da, este floarea Dumnealui
Cu miezul rămas stafidă!
Viile trăiesc din rouă
Și cu boabele zbârcite,
Așteptând mereu să plouă
Ca în vremurile trecute!
Adu DOAMNE ploile,
Așa cum tot timpu-ai făcut
S-adunăm recoltele
Cu sorocul împlinit!

30 august 2019
Molie
Ce cauți în hainele mele
Lucrezi sub acoperire?
Te-ascunzi în întunecime
Ce rău ți-au făcut blănurile?
Nu încerca să te ascunzi în lână,
Încearcă să te lași de obicei!
Ieși din dulapuri la lumină,
De vrei, de nu vrei!
Ți-am găsit ac de cojoc
Levânțică sau naftalină
Să știi că nu e un joc
Asta pentru că ești de vină!

Îți dau doar o șansă; ieși la lumină!

31 august 2019
Pisicuța frumușica
PIisicuța frumușica
Sta în casă și torcea
Motănelul Pampilică
Pe afară mieuna
Pisicuța frumușica
Pentru că-așa o chema
A ieșit la întâlnire, se grăbea
Curată și aranjată, ca un soare strălucea
Și-mpreună pe furiș
Deodată s-au ivit
Sus pe acoperiș,
Unde s-au jucat și s-au iubit
După toată întâmplarea, ghici
Cu ce-a rămas frumușica!
Cu o droaie de purici
De mereu se scărpina
Și a zis în gândul ei:
În dragoste, o pățești de vrei nu vrei!
Stăpâna a intervenit
Și cu-n spray pe purici i-a fugărit!

2 septembrie 2019
Da
Zăpușeală coane Gică
Nici la umbră nu am pace
Vara asta a fost cam mică
Mi-a plăcut și mi-ar mai place!
Dar frunzele s-au cam rărit
Vânturile ne dau iama
Viile s-au veștejit
A venit acasă toamna!
Mere, prune, roșcovane
Peste tot au apărut
Să le guști dau să te-ndemne
Strugurii au căpătat gust
Roadele toate din câmp
Ne cheamă să le culegem
Totul se-ncadrează-n timp
Bucurii în casă-avem
Și tu și tu și tu știi
Ce frumoasă este toamna
Colo la cules de vii
Când se-adună în căzi poama
Și-ncepe mustul a fierbe
Pân’ se face tulburel
Și pastrama să te cheme
Gicule, nu mai poți sta cumințel!

3 septembrie 2019
În înaltul cerului
Astăzi a venit în vie
Să mănânce struguri copți
Cine crezi, o ciocârlie!
Cântă ca ea dacă poți.
Cu trilurile ei măiestre
În înaltul cerului
Cântă să ne dea de veste
Că-i timpul culesului
Dintr-o dată ca săgeata
Din înalt a coborât
Bună, bună dimineața,
I-am zis pasăre măiastră;
Bine ai venit!...
La culesul viilor
Te încântă și desfată
Cântul ciocârliilor
Dându-ți dragoste de viață
În belșugul căzilor.

4 septembrie 2019
O rândunică
Ca în fiecare toamnă
Noi ne pregătim de drum
Revenim în primăvară
E un obicei străbun
Acum mă duc sus la sfat
De drum să ne pregătim
Toți puii i-am adunat
Mâine-n zori de zi pornim.
Nu-ți fă griji iubită toamnă,
Vom reveni negreșit
Și tu primăvară, vară,
Mulțumim pentru cum ne-ați găzduit
Flutură din aripioare
Cârduri, cârduri au plecat
Depărtarea veșnic doare
Drum bun, noi cu toții le-am urat!

5 septembrie 2019
Ție mama mea
De ziua ta Leonida Groza. Semnat Loredana Groza și Cristi Groza; transcris de Vasile Groza, „pentru conformitate”
Poezia de azi, de mâine
Și până o fi să fie
Ți-o dedic ție mama mea.
Fără tine nu cunoșteam lumea!
M-ai purtat în pântecul tău sfânt,
În brațele tale pe acest pământ.
Din izvorul nesecat al tămăduirii
Mi-ai dat de la sâni laptele trăirii!
Mi-ai legănat în cânt visele,
Mi-ai alinat la greu durerile.
Din mâinile tale mi-am luat zborul,
Din sfaturile tale mi-am clădit viitorul!
Tu mama mea, icoana vieții mele,
Închin ție și lui Dumnezeu rugăciunile.
Mă rog să nu pleci dintre noi niciodată,
Fără tine pământul ar fi o corabie naufragiată!...
LA MULȚI ANI!

7 septembrie 2019
La haiduc acasă
Str. Potcoavei - Ilfov.
E cutremur biologic mare
În livada lui Haiduc ,,hapsânul!”
Vânduți pentru un pumn de parale,
Pe toți pomii i-a apucat plânsul!
Un buldo-excavator
Colo-n strada lui ,,POTCOAVĂ!”
Cu-o sentință criminală, e numit executor.
Unul câte unul pomii au început să cadă!
Jaf, precum e în război, fără apărare
Totul se face grămezi
Haiduc, de nimic milă nu are
Câtă inimă păgână fără nici un crez!
O viață i-au dat lui viață, pomii din livadă
Oxigen, roade și-un buchet de frumusețe
Și-acum n-are ochi să-i vadă
Și dă totul pentru bani, pe durere și trisețe!
Banii vin, banii se duc
Și nimic nu se alege
,,IUDA”, ai vândut ce-aveai mai scump
Omule, chiar trăiești făr’ nici o lege?!...
P.S. - Faci bloc între case, deci,
,,În loc să-ți faci loc de veci!”
Vecinul

10 septembrie 2019
Spre India
Spre India mă-ndrept, ce-i drept.
O aventură în necunoscut.
De mult visez aceasta și-abia aștept
Să pun piciorul meu pe-acest pământ!
E drept pământ e peste tot
Doar locurile-s diferite
Eu sunt îndreptățit și deci socot
Că visele din când în când sunt împlinite!
Până ajung îmi pregătesc moralul
Omul se adsptează pe oriunde.
Batem în maluri, precum e valul
Și-ncet încet, acolo vom ajunge!

15 septembrie 2019
Tataie
Sprijină-te de umărul meu tataie,
Și pune-ți pașii-n baston,
Alină-ți nespusa durere de șale,
Du-te-n copilărie noaptea prin somn!
Și zburdă cu mieii laolaltă.
Joacă ascunsa și ține zmeul de sfoară
Dă-te de-a tumba prin iarbă
Nu te gândi că bătrânețea e-o povară!...
Așează-ți anii strânși cu de toate
Amintirile frumoase, tristețea să treacă,
Niciodată nu-i prea târziu, se poate!
Așează-te tataie să vorbim ici pe bancă!
Anii sunt grei, ei merg înainte ca pe făgaș,
Cu tine, fără tine, n-are importanță
Important este, în urma ta ce lași??...
Aceasta este esența în viață!

17 septembrie 2019
În grădina maimuței
–Dă și mie o nucă
Îi zic rugător Dumneaei!
–Nu ai chef de muncă?
Vino sus ca să-ți iei!
–Ce cauți în balcon la mine
O întreb cuviincios
-Ți-am întors vizita, e bine,
Te rog poartă-te frumos!
–De ce-ai furat punga cu alune
Cum să mă port frumos?
Și biscuiți din verandă, e bine?
Când tu n-ai vrut să-mi dai nuca de cocos!
–Să-mi fie cu iertare amice
Nu mai vorbi anapoda
Trebuia să aștepți să pice
Așa că la revedere, PA!

17 septembrie 2019
India
La Mysore.
Soarele aici răsare, soarele aici apune
Oare cine s-ar opune?
Sunt aici, visul mi s-a împlinit.
Viața cu de toate, Dumnezeu mi-a dăruit!
Țară binecuvântată
De poeți, de muzicieni cântată
Plină de legende vii, legende sacre.
De istorii-ndepărtate și trăirile de-aproape!
Veche ești, de când lumea pe pământ,
Trupul tău trecut prin toate, are trupul sfânt!
Ea ,,MULȚIMEA” că-i mulțime
Rang are și cultură la-nălțime!
Ce o face mai vestită, mai aparte
Cu respectul între oameni, parte-n parte.
De aceea-n INDIA, mă simt cum aș fi de-al lor
Ce păcat că sunt aici, doar un călător!...

19 septembrie 2019
Bine ai venit
La Mysore.
Se simte toamna între vii
Și roadele atârnă în copaci
E bine tu copile ca să știi
În ton cu toamna să te-mbraci
Să-ți pui îmbrăcămintea în culori
Și zâmbetul să-ți radieze fața
Să-ți fie fiecare zi în sărbători
Așa cum soarele zâmbește dimineața
Te uită în pădurea ruginită
Și pune-ți culorile pe șevalet
Și scrie-i toamnei; ”Fii binevenită!”
Și dăruiește-i ei primul portret!

20 septembrie 2019
Da e toamnă
Da e toamnă cu adevărat.
Soarele și-a copt semințele
În floarea soarelui ce s-a uscat,
Și zumzăie pe câmp combinele!
Da e toamnă cu adevărat.
Privim natura cu o oarecare nostalgie.
Câmpul cu roadele s-a împovărat,
S-au copt strugurii hazlii în vie!...
Da e toamnă cu adevărat.
Pe drumuri scârțâie-ncărcate carele,
Țăranii s-au îndestulat
Gem butoaiele, s-au burdușit hambarele!
Da e toamnă cu adevărat.
Pădurile au ruginit multicolor,
Pictorii naturii, cu razele de soare-au colorat.
Peste poeți năvală-au dat
Sentimentele de dragoste și dor!
Da e toamnă cu adevărat
O simt în părul meu ce s-a albit.
Și-n chipul meu ce s-a schimbat,
Oglinda mi-a șoptit în ea când m-am privit.
Da este adevărat, toamna a venit!...

22 septembrie 2019
O vizită
–Bună dimineața-mi zice ea.
Ți-am adus nuca de cocos
–Cine putea fi, decât maimuța.
Mulțumesc frumos!...
Așteaptă i-am zis rugător.
Am o pungă cu alune
Ți-am rămas dator.
Acum poți pleca în a ta lume!...
Da, înțelepciunea vine din natură
Altfel nu ar mai fi conviețuire.
Lumea a devenit msi matură
Totul se bazează pe iubire
Este a naturii zidire!...

24 septembrie 2019
Dogarul
La Mysore - India.
Toamna e-a dogarului
Pune doage, bate cercuri
E vremea culesului
Timpul te cheamă-n întreceri!
Boc, boc, boc, o doagă veche
Cu o doagă nouă-o drege
La ciubăr face pereche
În vie când vor culege!
Pune doagă după doagă
Butoiul ca să îl dreagă
Căptușit cu papură
Vinul ca să nu se scurgă!
Butoiul, în cercuri pecetluit
Îl ține-ntr-un bocănit
Cu o până și-un ciocan
Așa făcând an de an!
Plin de griji și de nevoi
Când vinul fierbe-n butoi
Dogarul pune-o canea
Să-nceapă distracția.

25 septembrie 2019
Anii
Cum trec anii peste oameni
Cum apele bolovanii
Ei trec, trec, se duc, se duc
Cad ca frunzele de nuc!
Și rămân crengile goale
Dar revin primăvara viitoare
Anii care i-am avut
Se socotesc la trecut
Ei vin cu cale întoarsă
Te-nsoțesc, apoi te lasă
Și încet încetișor
Aștepți cu emoție anul cel de viitor
Asta nu-nseamnă-acum
C-am ajuns la cap de drum
Toată viața noi sperăm
Și cu drag îi așteptăm.

26 septembrie 2019
Prin Mysore - India
A fost o experiență plăcută
O schimbare totală a modului de viață,
Cu siguranță nemaiîntâlnită.
Și acest aspect ne diferențiază!
Modul de a fi indian,
Își păstrează originalitatea de la începuturi!
A fost și va rămâne cum cel cotidian,
Nimic nu se petrece-aici din împrumuturi!
Mersul pe stradă, relațiile între oameni,
E asemeni ordinei, ca-n mușuiorul de furnici.
Doar glasurile diferite ca pretutindeni.
În rest niciunde, nu este ca aici!...

26 septembrie 2019
Albinuța
Ultima zi la Mysore - India.
Astăzi ca niciodată
M-a vizitat o albină
În jurul meu roată, roată
Apoi mi s-a așezat pe mână
Am crezut că mă înțeapă
După cum s-a așezat.
Da de unde, a-nceput să îmi vorbească,
Cerând un răspuns, un sfat!
– Spune-mi te rog omule,
Ce se-ntâmplă în natură.
Au dispărut florile și pădurile
Și zburăm fără măsură!
Noi muncim și pentru noi
După polen și nectar
Partea mare-i pentru voi
Și nu-i drept uitându-ne în calendar!
-Dragă albinuță dragă
Mângâindu-o pe-aripioare
Omul nu vrea să-nțeleagă
Că zi de zi natura nevinovată moare!
De vină nu sunteți voi
De n-ați fi voi am muri
Vina și puterea sunt la noi,
Pentru a putea conviețui
Voi da semnal de alarmă
Pentru-ntreaga onenire
Să oprim această dramă
Ce ne-ar duce la pieire!...

30 septembrie 2019
Fericirea
Fericirea e pe chipul tău,
O citesc în bătaia inimii.
E un dar de la Dumnezeu,
Purtând-o pe aripile lor îngerii!
E un răsărit de soare,
Ce-și trimite razele,
Asupra făpturii tale
Luminând cărările!
Fericirea e o perlă rară.
Din miezul pământului.
Ce e pentru prima oară
În puterea graiului!

2 octombrie 2019
S.O.S
–Miau, miau, ajutor!...
–Da, te văd, te-aud, încerc,
Dar nu pot la tine să cobor!
–Ajutor, mi-e teamă că mă înec!
–Considere-mă un șoricel mic.
Și fă un salt în arc de cerc
Aruncă-te pe trompă, fă un șiretlic.
–Și dacă pic în apă și mă-nec?!...
–Fii fără frică, te prind cu trompa.
Hai pisicuțo; 1, 2, 3, și...
Da, vezi că ai prins ,,prada!?”
Ți-am spus eu că vei reuși?

4 octombrie 2019
Parteneri de drum
Un rățoi și cu-n motan
S-au întâlnit pe tăpșan
Era de-acum toamnă plină
Verdele dădea-n rugină
Au pornit la o plimbare
Interese similare
Rățoiul căuta rața
Iar motanul pisicuța
Negăsindu-și partenera
Fiindcă asta și-o dorea
Au pornit pe bunul plac
Trecând puntea peste lac
Dincolo îi aștepta
Pe motan, ea pisicuța
Pe rățoi, frumușica sa rățușca
Și-nspre casă merg fuguța!
Rățoiul e cu rățușca
Motanul cu pisicuța
Luminați de luna plină
Și-au spus voioși ,,noapte bună!”

5 octombrie 2019
Toamna a venit
Da e toamnă, toamnă plină.
Nu tu, nu eu, suntem de vină.
Vina toamnei este una
,,Că nu știe să evite bruma!”
Frunza vine primăvara,
Vine și împodobește vara.
Urcă până sus la munte,
Și coboară pe răspântie!
Îmbracă natura toată
De la cap și pân’ la coadă.
Însoțește florile și roadele,
Ornează cărările.
Dar de la un timp încoace,
Nu știu Doamne ea ce face?
Își pătează buzele,
Părăsește crengile!...
Și așa, așa deodată,
Vine rodul, cu toamna bogată.
Merele-și arată fața,
Cum soarele dimineața!
Strugurii de sub perdea,
Își arată mândrii boaba.
Câmpul e cum o pictură,
Colorat din pensulă!
Și-uite-așa car după car,
Cară roadele-n hambar.
Și rămâne câmpul gol,
Ploile ne dau ocol!...
Și așa ca din senin
Vine bruma, vine lin,
Și lovește verdele,
Natura e-n pierdere!...
Totul cade la pământ.
Frunzele luate-n vânt,
Crengile rămân golașe,
Pământul dă să se-ngrașe!
Anul se așează-n ramă,
Din primăvară în toamnă.
Și totul se primenește,
Când iarna în prag sosește!...

7 octombrie 2019
Sunt țigan
Soarele și luna au strălucirea lor
Eu sunt țigan sadea și le ador
Am învățat de la lună, sfeșnic bun
De-aceea cânt și joc ca un nebun!
Asta-i viața de țigan
Zi de zi și an de an
Cânt mereu și beau mereu
Ăsta e sufletul meu!
Da sunt țigan ,,haoleo mâncați-aș!”
Sunt peste tot și-n sate și-n oraș
Da, sunt țigan, am șatra mea, țiganca mea
Și aur cât doresc s-o-mbrac pe ea!
Sunt țigan din mahala
Toată ziua cânt și joc
Asta este viața mea
Nu mă-ndepărtez de foc!
Sunt țigan și mă mândresc
Am casă mare un palat, în cort eu locuiesc!
Bat nicovala cu-n ciocan și aur modelez
Am tot ce-mi trebuie și bulibașă mă visez!
Sunt țigan din țigănie
Iar țigăncile mă știe
Bat fierul pe nicovală
Peste mine dau năvală!
Sunt țigan c-așa ni-i neamul
De ne-adună cu toptanul
Dar suntem plini de talent
Demonstrăm la orice eveniment!
Sunt țigan cu mustăcioară
Și cu talie de zmeu
Ele după mine se omoară
Ăsta e talentul meu!
Sunt țigan, hei măi române
Sunt ca un frate cu tine
Da, eu am mândria mea
Cum o ai și tu pe-a ta
Și cu toți conviețuim
Că-n țara noastră trăim!
Sunt țigan din țigănie
Fierbe sângele în mine
Cum fierbe oala pe foc
Când țigăncile le joc!...
La, la, la, la, la, la
La, la, la, la, la, la
La, la, la, la, la, la
La, la, la, la, la, la

8 octombrie 2019
Leoparzii
Istovită de puteri și părăsită
Căprioara se-aștepta la orice rău
De o familie de leoparzi a fost găsită
Acesta a fost norocul ei!
Leoparzii totuși fiare, ca părinți ei s-au purtat!
Au ferit-o de primejdii,
Să se ridice căprioara au ajutat.
Lăsând-o în ,,grija” primejdiei,
Apoi părăsind-o ei au plecat!
În final, căprioara s-a salvat!

9 octombrie 2019
Ursulețul panda
Fiindcă de mic l-a crescut
Când era doar cât o șchioapă
La picior s-a ghemuit
Din suflet i-a mulțumit
Că-a avut grijă de el
Zi de zi și ceas de ceas
Când era el mititel
Ce de mamă a rămas!
Acum e fericit că stăpânul îl iubește
Și îl scoate la plimbare
Cu copiii se-ntâlnește
Și în jurul lui, e o veselie mare!

10 octombrie 2019
Câtă iubire
Câtă tandrețe, câtă gingășie
Sentimente rar întâlnite
O porumbiță și un porumbel, câtă iubire
Trăiesc o viață nedespărțite!
Iubirea nu se învață
Ea vine din instinct din dorință
Nu vine din povață
E un dar, o însușire ce te-nalță.
Se despart doar prin moarte
Înțelepciune, suferință,
Cel rămas duce viața în singurătate
Slujind familia cu credință.

12 octombrie 2019
Calul nărăvaș
De ce dai cu copitele, netam-nesam
E un obicei de care nu te lași oricum?
Ți-am dat apă, ovăz, te-am țesălat
În schimb cu toate acestea, o copită mi-ai dat!
–Da, când m-ai băgat între oiști la căruță
Un lanț m-a înțepat pe burtă
De asta ție nu ți-a păsat
Și ca pedeapsă o copită eu ți-am dat!
–Am crezut că acesta e un noroc
Dar constat că ai dreptate și cazul nu e grav
Te-am iertat și tu mă iartă de astădat’
Credeam că ești un cal nărăvaș, dar nu-i adevărat!
Așadar n-a fost decât un joc!

13 octombrie 2019
Câinele și motanul
– Dragă Azorică, o să mă întrebi ce m-a apucat
De dorm cu tine îmbrățișat.
Conform legendei noi ne urâm
Nu cred în asta nicidecum!
Fiecare specie e drept, își are drumul său
Sincer îți spun mă bucur că ești prietenul meu
-Da Motănel, legendele spun vrute și nevrute
Căile vieții de zi cu zi sunt bine bătătorite
Adevărul e că viața cere iubire, credință
Ori ura între noi de-ar fi, înseamnă neputință!
Neputința de a înțelege din instinct nu din vorbire
Că orice vietate pe pământ are o prețuire
Armonia însă piesă rară dacă nu există
Pe pământ viața este tristă!

15 octombrie 2019
De-ale burții
Scoate peștele din baltă
Că a venit vijelia
Nu-l lăsa că se ,,îneacă!”
Scoate repede undița!
Ura cerul clocotește
Norii se bat în scântei
Grătarul se zvârcolește
Peștele-noată-n mujdei
Mămăliga strigă ura
S-a întors în farfurie
A sărit cu poftă gura
Noi ciocnim vinul într-o veselie!

16 octombrie 2019
Răsărit de soare
Poate fi o ceață fină, cerul cu nori negri peticit.
Când mijește dimineața,
Soarele ce iată-acum a răsărit!
De aici începe sa zvâcnească viața!
Dedesubtul munților, norii către cer țâșnesc
Urcă și coboară-n grabă
Razele de soare, la orizont se ivesc
Și-nvelesc întreaga zonă cu-a lor lucitoare salbă!
Da e toamnă-adevărată
Cârduri de cocori în zare
Cum săgețile se-arată,
Soarele deodată-apare, cu întreaga-nfățișare!
Hăt departe printre ierburi, peste locuri lucitoare
Păsările-n Deltă, n-au ieșit la-nviorare,
Discul arămiu se-arată, ca ieșit din topitoare.
Și deodată peste toate, soare lucitor răsare!...
Cât i-a trebuit s-ajungă
Undeva în depărtare
La o margine de junglă
Soare arzător răsare!
Simfonia apelor, apelor pădurilor
A coborât de la ceruri
În lumina razelor
Ca un dar primit de-a pururi!
Care-i adevărul oare?
La orizont răsare-un soare; dedesubt altul răsare,
La marginea lacului, în poala pământului,
Adevărul; Lacul, e-o oglindă plutitoare!...

17 octombrie 2019
Aventurierul
Sunt un AS al mașinilor
La muzică sunt un mic Beethoven
Sunt admiratorul câmpiilor
La dans sunt un Fred Astaire!
Îmi place să mă bată vântu-n față
Când mă mângâie îmi dă drag de viață
Priviți cum umblă prin a mea frizură
Ce-mi dă un gând nebun de aventură!
Abia aștept să cobor din mașină
Unde cățeluși ca și mine să vină
Și-așa în marele grup format
O să ne-apucăm în cor de lătrat!...

25 octombrie 2019
La pian
DO, RE, MI, FA, SOL, LA, SI,
Cu DO de sus complet am fi
Da, încercăm și reușim să vă cântăm
Și îmreună să vă distrăm, să ne distrăm
Eu DO de jos ce sunt frumos,
RE, MI, ce cățeluși drăguți!
Mai mare dragul să ne-asculți,
Eu DO, o calitate am, sunt maiestuos!...
FA, sunt mic dar mare-n partitură,
Dau tonul la orice și plec în aventură!
SOL, LA, SI, dacă noi din muzică-am lipsi
DO de sus, cu greu s-ar regăsi.
Și uite-așa întreaga gamă muzicală
Vă scoatem prin lătraturi muzicale, noaptea afară!...

26 octombrie 2019
Sfârșit de octombrie
Ce să fac cu-atâtea frunze,
Vântul ce le-adună grămăjoare.
Iau una verde între buze,
Și-i cânt toamnei, simfonia cea de jale!...
Că-a lăsat pomii goliți,
În frigul ce va veni.
Trandafirii ofiliți,
Și pădurile pustii!...
Iarba nu mai este iarbă,
Că-a dat bruma peste ea.
Focul trebuie pus în vatră,
Că vine iarna cea rea!
Frunzele, norocul lor,
Zăpada că le-nvelește,
Și vor avea somn ușor
Vântul nu le vânturește!
Doară eu poetul care
Dintr-un toc și-o călimară,
Mi-am spus păsul ce mă doare,
Regretând frumoasa vară!...

27 octombrie 2019
O părere
Să nu crezi toamnă cumva
Că aș avea ceva cu tine
Dar vreau ca să-ți spun ceva
De ce să numeri tu bobocii, nu e bine!
Faptele ți-o spun de la sine
Primăvara și vara sunt surorile tale ce muncesc
Tu, chemi oamenii roadele să le adune
Pentru alții nu pentru cei ce trudesc!
Ei săracii se aleg cu firimituri
Ce îți scapă printre degete
Și trăiesc din împrumuturi
Iar tu nici nu ai regrete!
Ești o mare profitoare
Și ca să nu fi acuzată
Iarna-ți vine-n apărare
Da, și la case mari se poartă!

29 octombrie 2019
Cocoșul
Cântă cocoșul pe ouăle lui zi și noapte
E mândru de el și de ai săi vecini
Cântă și pentru ouăle celelalte
Pe care-și pune amprenta la găini!
Cum se spune și așa și este
E nelipsit din tablou
Cocoșul face parte din a vieții poveste
Fără el, nu ar fi apărut puiul din ou!
Așadar, să-i dăm Cezarului ce-i a Cezarului
E mai presus din toată ograda
Din tot și din toate, cântatul e darul lui!
Și marele războinic dacă apare sfada!...
PS – Așa deci și prin urmare
Cine a apărut prima
Oul sau găina?...
Cocoșul mi se pare!
Eroare!...

Dar pe cocoș cine l-a făcut oare?
Rămânem la următoarea întrebare...
Cine oare?......... zău?
TATĂL NOSTRU AL TUTUROR, DUMNEZEU!

1 noiembrie 2019
Nătăfleață
–Unde-ai fost măi Nătăfleață
Te caut de dimineață
Am fost și pe la grădină
Da de unde nici o urmă
–Dragă motănel iubit
Să-ți spun drept, după-un iepure-am fugit
Din urmă nu l-am ajuns
În pădure s-a ascuns.
–Și dacă am văzut așa
M-am întors unde mi-i casa
Și prietenul motănel
Care țin enorm la el!

7 noiembrie 2019
Tablou de toamnă
Și copacii se privesc în oglindă
Mai ales toamna când vopsesc frunzele pe buze.
Iar apele până la mal dau să se-ntindă
Și-ntreaga natură-i scăldată în raze!...
Ei cântă simfonia lor la margine de lac
Cu păsările vremii împreună
Făcând la broscuțe și peștișori pe plac
Iar vântul dansează pe fiecare rămurică,
Plutind pe valuri în oglindă!
Te du cu gândul spre zări luminate de soare,
Tu omule stăpân a totul și a toate.
Și vei trăi clipe nemuritoare,
În a naturii cetate!...

8 noiembrie 2019
Îndrăznește mogâldeață
–Haide bagă botișorul
Dragă mogâldeață
Ți-e frică nu ai curajul
Fă ca mine și învață!
Uite eu ce mare sunt
Te vreau și pe tine-așa
Ce-i atâta de temut
E lapte de la Joiana!
Mogâldeață a-ndrăznit
A făcut ce a făcut
Și deodată s-a trezit
Laptele tot l-a băut!

10 noiembrie 2019
În pădure
Soarele știe să răsară peste tot în lume.
Își cerne dis de dimineață razele-n pădure
Se adâncește-n oricare tufiș.
Unde viețuitoarele pădurii se odihnesc acolo pe furiș.
Bună dimineața pădure minunată
Am venit la tine-n vizită ca-n fiecare dimineață
Bine v-am găsit ființele mele dragi
De la urși, veverițe, fazani și până la gândaci!
Mâine cu siguranță iarăși voi veni
Să ne bucurăm împreună de-o nouă zi
Acum mă urc pe cer că am multă treabă
Trebuie ca să luminez o lume-ntreagă!

11 noiembrie 2019
Două păpuși
Zâmbiți vă rog! Ha ha ha!
Ei nu chiar așa
Fiți puțin mai serioși
Doar sunteți doi ,,îndrăgostiți” focoși!
Vă admiră pisicimea
Și cățeii din ogradă, da!
De-așa poză minunată
Hai zâmbiți încă odată!...
Prietenia nu are hotare
Poate fi și aici dar și-n depărtare.
Sufletele se-nțeleg, de orice fel
Important e legământul de a fi fidel!...

13 noiembrie 2019
Atenție
Se coace buba fraților,
Se-apropie de ce-aveam teamă
Înghesuiala norilor
Aviz de o nouă iarnă!
Soarele e în concediu de odihnă
Lăsând candela aprinsă
Câte-o rază de lumină
Cum cărbunii în cenușă!
Vântul a luat-o razna
Frigul bate pe la uși
În curând se sparge rana
Vine și iarna acuș'
Am avut vară destulă
Am avut toamnă bogată
Este vremea de căciulă
Și de o țuică fiartă!
Rămânem în așteptare
Că și iarna e a nostră
Unii mergem la plimbare
Alții, cu ochii-n fereastră!
PS:- Poate să și viscolească!...

14 noiembrie 2019
Copilașul nimănui
–A cui ești copile dragă?
Te văd foarte necăjit.
–Nu mă ia nimeni în seamă,
Și timpul m-a părăsit!...
–Câți ani ai acum copile?
–Sunt cinci ani de când sunt singur!
Ceilalți nimeni nu-i mai știe,
Dar noroc că știu să-ndur!
Părinții m-au părăsit,
Ca și cum nu ar fi fost.
Iar bunica a murit,
Și-am rămas făr' nici un rost!
–Ce mănânci și unde dormi?
–Mănânc doar din căpătate
De la morți unde-s pomeni!
Dorm pe străzi pe apucate.
–Ce-ai vrea; fericit să fii?
–Copilul unui părinte.
Nu-mi trebuiesc jucării,
Voi fi harnic și cuminte!
Și-nsotit de un cățel
A rămas să-și ducă greul.
Nu mai este singurel
Cei doi; El și cu cățelul!...

15 noiembrie 2019
Gândurile
Mi-am pus gândurile pe ață
Ca să nu mai stea ascunse
Și le-am scos la suprafață
De-adevăr a fi pătrunse!
Asta-am hotărât să fac
Toată viața le-am purtat
Constatând că-n mine zac
Și îmi dau dureri de cap!
Le-am luat la analiză
Cum pun rufele la soare
Unele, să vezi surpriză
Te lovesc unde te doare!...
Sunt mașini ce stau degeaba
Și când vrei nu mai pornesc
Iar tu pleci ca să-ți faci treaba
Dar degeaba; ai uitat că ruginesc!
Așa-i cu gândurile mele
Mi-am găsit multe răspunsuri
Iar unele dintre ele
Mi-au produs și neajunsuri
Dar odată primenite
Poți să-ți faci o viziune
Cele vechi înlocuite
Cele noi au loc în mine!
Creierul e-un Univers,
Cu atâtea componente, te uimești!
Într-un spațiu-așa de mic, cu un conținut imens!
Tot ce viața ta îți cere, în creier tu le găsești!
Important rămâne, să știi să le folosești!

17 noiembrie 2019
Poștărița
Nu o vezi decât fuguța
Pe uliță o latră câinii.
Vine, vine poștărița,
Se-anunță-ntre ei vecinii!
Bate, bate, tare-n poartă
–Alo-i, cineva acasă?
Umblă, umblă, ca să-mpartă
Careva trebuie să iasă!
Ți-am adus pensia mamă,
Zice fiica poștărița.
N-o ia nimenea în seamă
–Vino, pupați-aș gurița!...
Vino-acasă și mănâncă
Nu a intrat timpu-n sac
Și nu mai umbla flămândă
Iute de mâncare-ți fac!
–Lasă mamă, când mă-ntorc.
Mă așteaptă întreg satul,
Astăzi e-o zi cu noroc,
Cu săracul și bogatul!...
Am o veste mare-n plic, clară.
Ionel a lui Culiță,
Cu Maria se însoară.
Și-o s-avem în sat o nuntă!
Zice ea mergând pe drum,
Printre gropi, printre noroaie,
Fluturând din plic precum,
Ar fi nunta dumisale!...
Că nici ea nu-i măritată,
Și-și caută un iubit
Bate ea din poartă-n poartă,
Pân-acum nu l-a găsitt!
Ce-i a ei e pus deoparte
Că e fată harnică.
O să aibă și ea parte,
De iubit, că merită.
Acuma-i la moș Vasile,
Cel din capul satului.
L-a găsit, arată bine
-Bun venit draga moșului!
Și acum se-ntoarce-acasă
Mulțumită de izbândă.
Mama-o așteaptă la masă,
Obosită și flămândă!
Asta-i viața de poștaș
Orișiunde te-ai afla
Fie la sat, la oraș.
Că te cheamă datoria!...
P.S. - Dragii mei; s-o luăm cu toții-n seamă!

19 noiembrie 2019
Motănelul neastâmpărat
De trei zile motănel,
N-a mai dat pe-acasă.
Unde oare-o fi umblând,
Și-a găsit mireasă!?...
Dar iată marea surpriză
Umblă-o nație-n ogradă!...
Motănel cu-o oală prinsă,
Capul neputând să-l scoată!
Furișat pe la vecină
Care are vaci cu lapte,
A vrut să mânce smântână
Neputând capul a-l scoate!...
Și de trei zile sărmanul,
Umblă-aiurea căutând,
Neputând să-și scoată capul,
În surdină mieunând!...
Dar deodată a scăpat,
Când a vrut să sară gardul.
Oala de pe cap s-a spart,
Și-acum motănel e altul!
Capul este smântânit,
Picioarele cum erau.
Corpul de-un maro-încărunțit,
Pisicile după el mieunând!...

22 noiembrie 2019
Bebelușa
–Mami zice copilul uimit,
Uitându-se pe fereastră.
De ce totul s-a albit?
Peste tot și-n curtea noastră!
–Puiul mamei tu să știi,
Ești la prima ta zăpadă
Peste tot e alb și munții
Asta se numește iarnă!
Haide să ieșim afară
Să dăm mânuța cu ea
Este prima ta zăpadă
Să ții minte draga mea!
– Prima zăpadă-

23 noiembrie 2019
Hai odată
Iarnă dragă hai odată,
Toți copiii te așteaptă.
Lasă-n pace ploile,
Și cu inundațiile!...
Vin' la noi pe derdeluș,
Să ieșim la săniuș.
Săniuța fuge zboară,
Veselia ne-nconjoară!
Jos în vale ne-adunăm,
Și cântând la deal urcăm
De-unde iar pornim la vale,
În chiote și urale.
Hai odată și nu te lăsa rugată!
Ca de fiecare dată
Să vii proaspătă curată.
Haide iarnă, hai odată!...

24 noiembrie 2019
Bucuria
Bucuria e de multe feluri, dar
Trebuiesc făcute câteva distincții.
E una când mai trece o zi în calendar
Și alta când tu câștigi la loterii!
Bucuria cea mai mare
Este fără doar și poate, atunci
Când tu, privești un răsărit de soare.
Nu e un vis, ci o realitate!
Bucuria poate fi și nuanțată,
Și este întotdeauna de-a ta parte
Atunci când pentru prima dată
Ai reușit la facultate
Bucurii și bucurii ce se întâmplă
Când ai votat și a ieșit ce ai votat.
Dovada că puterea e în ștampilă
Iar tu ești Omul, ce faci legea în Stat!

27 noiembrie 2019
Trăiască România Mare
Românie trezește-te
Fratele tău de peste Prut
În fiecare an îți amintește
Că dușmanii ne-au despărțit!
A mai trecut un an de peste o sută
Și dacă nu ne vom trezi,
Nu vezi că Europa este mută
La fel ca până acum vom păți!
Hai să ne dăm mână cu mână
Și trupurile noastre din nou se vor uni.
E-o singură nație romană
E bine române, a nu uita să știi!
Trăiască Unirea României Mari
Și reîntregirea cum a fost atunci.
Treziți-vă din somn viteji “stejari”
Așteaptă de la noi actualii și viitorii prunci.

1 decembrie 2019
În parc
Astăzi am fost foarte fericit
Ca un om la bătrânețe
Că un copil mi-a zâmbit
Alungând a mea tristețe!
I-am mângâiat mânuța-ntinsă
Pufoasă cum o catifea
Inima flacără aprinsă
Copilul din ochi mă sorbea!
L-am pupat pe creștetul bălai
Și l-am întrebat cum te cheamă?
S-a uitat cu drag la mamă; hai!...
Dani, mi-a răspuns ea, de bună seamă.
Încet, încet, m-am despărțit
Făcându-mi semn din mânuță
Eram bucuros că mi-a zâmbit
Rămânând cu a mea tristețe!

4 decembrie 2019
Moș Nicolae
De când sunt eu pe pământ
Vreau să știi Moș Nicolae
Niciodată n am primit.
Daruri de la dumitale
Vara am umblat desculț
Iarna n-am avut bocanci
Te rog Moșule, m-asculți?
Unde să-mi pui un cadou sau câțiva franci?
Aștept pitit după ușă
Cu gândul că vei veni
Dar surpriza e surpriză,
Iată Moșul că sosi
Te-am văzut pe-adevărate
Moș Nicolae, bun venit
Am avut de tine parte
Și de cadoul primit!
Mulțumesc Moș Nicolae că într-adevar exiști
Pentru toți copii lumii
Mai aleși pentru cei triști
Și că lași pe unde treci numai bucurii!

6 decembrie 2019
Vârcolacii
-Se zvârcolesc vârcolacii pe lună
Ia uite maică cum ronțăie din ea!
Ți-am spus Catinco, nu-i a bună
Iar vine peste noi întunecimea!
-Auzi bunicuțo, dar ce sunt vârcolacii și unde stau?
-Ei nepoate, i se spune modern Epsylon.
E un fel de balaur cosmic, e de rău!
Balaurul Epsylon e un uriaș în Cosmos construit
Deznodat și-naripat, prelungit și-ncolăcit,
Un enorm, un bulbucat, cât vezi un împrăștiat
Făcut din piatră, gaze și foc
De se-ncolăcește pe loc
Fără prea multă sforțare și după Împăratul Soare!
Așa ronțăie într-una
Și pe frumoasa noastră, Luna
-Bunico îmi pare rău,
Adevărul îl știu eu,
Vârcolacii nici nu sunt!
E vorba de relația cosmică între Lună și Pământ
Relație prin rotație
Și din când în când; pe cuvânt,
Bunico, se-ntâmplă eclipse și cicluri lunare
Cu umbra pusă de pământ, oprind razele de soare
Că nu sunt vârcolaci, ce bine-mi pare!

8 decembrie 2019
Cântă cocoșii
Când e ceață cea mai mare
Cântă cocoșii, să vină zorii
Să răsară iar soarele
Cântă ei tămăduitorii!
Cântă cocoșii de dimineață
Cântă s-alunge ceața din curte
Glasul lor peste tot se împarte
Găinile dau să îi asculte!
Grivei răstălmăcind cântatul cocoșilor
Latră la toate închipuirile din ceață
Sătul de-ntunericul nopților
Latră să aducă lumea la viață!
Cântă cocoșii în zori de dimineață
O-ntreagă fanfară sătească
Au reușit, nu mai e ceață
Lumina din zori, a-nceput să lucească!

11 decembrie 2019
Moș Crăciun
Coboară liniștea în sat
Ca în fiecare an, să știi.
Moș Crăciun e așteptat,
Să vină printre copii!
Să le-aducă daruri multe,
Și vești pe unde-a umblat.
Poveștile să le-asculte,
Cât de mult e așteptat!
Moș Crăciune, Moș Crăciune,
Am o mare rugăminte!
Să vii te rog și la mine
Să-mi aduci încălțăminte!
Că eu am rămas orfan,
Și n-are cin’ să m-ajute.
Vreau și eu pe tobogan
Printre cei cu săniuțe!
Să ne bucurăm că iată,
Moș Crăciun cel așteptat,
A venit și de-astădată
Și cadouri el ne-a dat!

13 decembrie 2019
La bunici
Nepotul David
Caier, fir și fus, sfâr, sfâr, sfâr,
Sunt la bunici în vacanță,
Privesc la mâna bunicii și mă mir,
Scuipă-n degete și modelează,
Firului de lână dându-i viață!...
Fusul lacom se îngroașă,
Devine un pântecos.
Caierul de lână, bunica îl înfașă,
Ca pe-un copil morocănos!
Apoi schimbă fusul cel burtos,
Cu un altul de e balerin,
Alt caier pune, mai nervos.
Și bunica toarce firul fin!
Furca prinsă-n brâu atârnă,
Semănând cu-n steag de luptă.
Ce păcat, că bunica e bătrână,
După cântecul voios ce-l cântă!
Acum bunica-mpletește,
Firul pe care l-a tors.
Și-mi face mie (călțuni) șosete,
Pentru timpul friguros!
Nu mai toarce acum ea, ci motanul,
În căldură lângă sobă.
Este obosit sărmanul!
Iară eu, cu bunica stăm de vorbă!...

16 decembrie 2019
La tăiatul porcului
Ăsta-i obiceiul de Crăciun
Porcul dacă nu îl ai
E cum nunta fără lăutari
Și-astea toate în ajun!
E vorba de o tradiție,
Păstrată de oameni în viu grai.
Realizată cu ambiție,
Îl crești, ca de Crăciun să-l ai!
Un braț de paie, un foc aprins,
La care asistentă e o droaie.
Și gusturile te-au cuprins,
Iar porcul se pârlește-n vâlvătaie!
Aleargă toată lumea pe colo și pe ici,
După ce mult așteptatul e pârlit.
Să prindă o ureche, o halcă de sorici.
Și-o țuica fiartă, ce-alunecă pe gât!
Tigăile rumenesc la carne
Ceaunul cu apă, e răzvrătit.
Urmează o mămăligă mare,
Asta înseamnă că pomana porcului s-a pregătit.
Cu-n vin fiert, porcul să fie pomenit!

18 decembrie 2019
Tradiție uitată
Tot mai mult ne-ndepărtăm
De tradiții, obiceiuri, de Anul Nou și de Crăciun
Generații de tineri pe care-i regretăm!
Că-n preocuparea lor, au ,,găsit” ceva mai bun!...
Chiar și noi, cei ce discutăm
E drept, că lumea s-a schimbat;
Poate în bine, poate în rău,
E-o luptă-ntreagă între generații, e adevărat.
Și asta nu e ceva nou,
Adevărul e, că încă nu ne-am îndepărtat de Dumnezeu!...
,,Vinovată” este evoluția tehnicii moderne
Adaptată fără doar și poate în masă.
De la cel cu biberonu-n gură, pân' la bunici, cu telefoane!
De-au ajuns, de nimic ce-i înconjoară nu le pasă
Când au un telefon în mână, uită și de foame!...
Trebuie însă făcută o distincție
Vina o poartă părinții care
Funcție de funcție, e vorba de EDUCAȚIE!
Au tratat și tratează problema, cu nepăsare.
Și de-aceea fenomenul acesta a luat amploare!...
,,E o pierdere de timp să umbli colindând,
Sau să citești o carte.
Ce rost mai are plugușorul la fereastră spunând?
Când poți transmite prin mesaje de toate!”
-Ei vezi, spune rațiunea din tine, nu ai dreptate!
Rădăcina acestui abuz permis
O găsim tot în familie, dar,
Și nu că ar trebui interzis!
Pentru că totuși e un rău necesar
Dar mult mai bine ar fi prin educație, trecut prin cântar!
Concluzia ce pare a fi în cumpănă mare
Rămânând cumva izolați practic; fiecare de fiecare.
Printr-o boală personală, numită închistare!
Relația umană dispare și ne urâm și ne iubim prin telefoane...
P. S. - Nu văd ce se va întâmpla în continuare!?!...
O singură speranță; la orizont o redresare!...

19 decembrie 2019
În preajma crăciunului
Se simte iz de sărbătoare
Se-agita porcii prin cotețe
Se-ascut cutitele-i nevoie mare
Și gospodinele-ntocmesc rețete!
De cozonaci umpluți cu rahat, cu nucă,
De prăjituri, de turte, de Crăciun
Copiii din toate se înfruptă,
Și-și pregătesc colindele de-ajun!
Pe ici, pe colo, câte-un porc guiță.
Scăldat în flăcări se pârlește.
Pe plită așteaptă-o cratiță,
Și mămăliga, deja clocotește!
E veselie mare în ogradă,
În jurul porcului.
Un vin fiert, o țuică fiartă,
Se pregătește pomana porcului!
Nu e zăpadă afară, e zi normală!
Dar asta nu se bagă-n seamă
Crăciunul e Crăciun, că-așa-i la țară.

20 decembrie 2019
Moș Crăciune
MOȘ CRĂCIUNE, MOȘ CRĂCIUNE,
Știi ce îmi place la tine
Când e vorba de copii,
Orice-ar fi, nu întârzii!...
Nu ții cont că plouă-afară,
Sau că zăpada coboară
Prin viscole și troiene
De nimic n-ai a te teme!
Săniuța fuge, zboară,
Se înalță și coboară
Peste munți și peste văi
Trasă de frumoșii reni!
Ești bătrân, dar plin de viață
Fie noapte, dimineață
Tu de unde nu gândești
Pe ușă, pe horn sosești
Încărcat cu daruri vii
Și cu bunătatea ta, le dăruiești la copii
Care cu drag te așteaptă, cu cântece, poezii,
Te iubește toată lumea, tu să știi!
Este noaptea de ajun
A vestitului Crăciun
Noaptea sfetnic sănătos
S-a născut pruncul HRISTOS!
Tu pe urma magilor
În lumina stelelor
Împarți daruri la copii
Duci în case bucurii!
MOȘ CRĂCIUNE, MOȘ CRĂCIUNE,
Mulțumim că-ai fost la toți și la mine
Și la anul care vine
Te-așteptăm cum se cuvine!...

21 decembrie 2019
După stea călăuziți
De la răsărit
Trei crai au pornit
De stea călăuziți
Înspre asfințit
Pentru a afla
Locul sfânt
Și a se bucura
De noul născut
Micuțul Isus
Porunca de sus
Fiul lui Dumnezeu
Trimisul său
Pe pământ iată
Să ne mântuiască
Magii aici au aflat
Cu adevărat
Pe micul împărat
Și pe mama sa
Fecioara Maria
În iesle l-au găsit
Pe cel nou născut
Pe Isus Hristos

Ca soarele de frumos
Podoabe i-au dăruit, urându-i să trăiască
Și pe noi toți să ne mântuiască!
Amin!

23 decembrie 2019
După Crăciun
Porcii au căzut la datorie,
Prin tigăi și oale răspândiți.
Sub formă de cârnați, sarmale, cine mai știe?
Eroi au fost bravii cârnați prăjiți!
Tsunami a venit cu veste,fără veste,
Fie de-a dura dat prin poloboace,
Paharele au ieșit ca să-l oprească, este?
Dar vinul ce-a plecat pe gât, nu se întoarce!
Normal, după așa război bucătăresc,
S-apară victime și-nvingatori!
Că așa-i când forțele se întâlnesc,
Și mai ales de sărbători!
Unii acasă beau, mănâncă, se distrează,
Dansează, cântă, alții se iubesc!
Dar ce-i mai trist e ce urmează,
Și îngrijiri de ordinul spitalicesc!

29 decembrie 2019
Plugușorul
Parodie 2019-2020
Aho, aho, copii și frați
Stați la geam și vă uitați
Că am venit cu uratul
Ca să afle întreg STATUL
Urâți măi!
Aveți curaj mai flăcăi!
Hăi, hăi, hăi!
Să se-audă peste zări!
Peste zări și peste văi!
Hăi, hăi, hăi!
Anul vechi cu anul nou,
Își fac reciproc cadou.
Cel vechi își predă ștafeta,
Cel nou începe naveta.
Prin orașe și prin sate,
La mulți ani cu sănătate.
Urarea e de an nou,
Ca să nu vă pară rău!
Ieșiți cu toți și urați.
Clopotele le sunați,
Iar bicele le pocniți,
La mulți ani, fiți fericiți,
Și de luptă pregătiți.
Urâți măi flăcăi!
Hăi, hăi, hăi!
Că zăpada n-a venit,
Facturile au sosit.
Banii sunt puțini în pungă,
Ca la facturi să ajungă!
Frigul totuși n-a uitat
Geamurile-au înghețat
Iar noi neapărat
Ne ținem toți de urât!
Haideți măi copii urați
Că de nu o să-nghețați
Ce mai stați?
Urați măi!
Hăi, hăi, hăi!
N-avem plug, poporul strigă
Și nu avem nici cotigă,
Nu avem caii cu noi
Și nu mai avem nici boi!
Caii sunt la herghelie,
Boii, la politică frăție.
Și la anul care vine,
Tot mai rău o să ne fie.
Și la cei ce vor veni
Tot la fel ne vor găsi!
Urați și din barbă să nu dați,
De la mine n-așteptați
Nuci, mere și covrigi calzi
Puneți gura și urați
Haideți flăcăi, ce mai stați?
Vă simțiți înstrăinați?
Urați măi!
Hăi, hăi, hăi!
De urat am mai ura,
Că doar nu ne doare gura.
Vreau să se schimbe ceva,
Să vină odată iarna,
Să schimbăm politica!
Să ne dăm pe tobogan,
Într-un stil EUROPEAN
Să zburăm pe saniuți
Liberi, fără corupți.
Asta vrem și de asta mai urăm!
Hăi, hăi, hăi!
Dar acum deocamdat’
Opriți-vă din urat
Ne batem gura degeaba
Iată n-a venit nici iarna
Iar politică se face
Cum război în timp de pace!
Opriți uratul nu plugul
Încă n-a venit belșugul
Pocniți bice, clopoței și dați cu tunul
Să cadă corupții, unul câte unul
Să-avem și noi odată
ROMÂNIA CEA CURATĂ!
Aho, aho, corupți, nu frați
Vă vrem pe toți arestați.
La anul și mai departe,
Să trăim în libertate!

29 decembrie 2019
E adevărat
E timpul avioanelor
Și-a sateliților ce zboară pe oriunde
S-a dus vremea legendelor
Și-a tradițiilor de veacuri, în lume răspândite!
Magii de la răsărit călăuziți de-o stea
Pân’ la Isus Hristos s-ajungă.
Azi omenirea în evoluția sa,
Ajuns-a ca să-și pună piciorul sus pe lună
Generațiile sunt cumva antagoniste
Cei tineri prin tehnica modernă știu totul să înfrunte,
Cele îmbătrânite luptă fără de izbândă și sunt triste
Că tot ce-a fost, încet, încet se fac pierdute!...
Da este întru totul adevărat.
Pân’ și natura comportamentul și-a schimbat
Cumva totul și toate intrat-au în derută.
Un singur lucru mai rămâne omenirii; Doamne-ajută!...

Dragul nostru
Că așa-i de Anul Nou
O zi foarte importantă
Dumnezeu ne-a dat cadou
Din porunca sa cerească
Adus de Sfântul Vasile
Într-o zi de sărbătoare
În care i-a dat un nume
Ce ne-a luminat, ca raza de soare!
Popa când l-a botezat
I-a pus de la naș un nume
Cristinel cu Vasile-mpreunat
Ce s-a răspândit în lume
La mulți ani să ne trăiești
Îți urăm familia toată
Iar tu cu noi te mândrești
Așa ne-a fost dat să fim
Copil din sfere cerești
Noi cu toții te iubim
Astăzi iată-ne-mpreună, hai s-o facem lată,
Cu-a ta mamă, a ta soră și-al tău tată !...
De David și Elena asistat!

LA MULȚI ANI VASILE CRISTINEL!

